DANIJEL CVJETIĆANIN Maze i skitnice - Печат - Лист слободне Србије\nПочетна/Колумне/DANIJEL CVJETIĆANIN Maze i skitnice\nДанијел Цвјетићанин 19/04/2010\tКолумне Оставите коментар\nBurne polemike (i psovke) u Narodnoj skupštini Srbije nisu nimalo iznenadile niti uznemirile javnost. Poverenje u vladu, poslanike, njihove klubove i njihove stranke palo je na toliko niske grane, da je teško smisliti uvredu za vlast (izvršnu i zakonodavnu), koju većina građana ne bi smatrala opravdanom i umesnom, čak i po cenu da se napusti područje pristojnosti.\nA kada bi, nekim čudom, gradske kuce imale svoju nevladinu organizaciju, izvesno je da bi ona protestovala zbog neumesnih metafora u uzavreloj parlamentarnoj debati, imajući u vidu poslovičnu lojalnost (vernost) pomenute populacije, dok neke druge vrste lojalnosti moraju biti obezbeđene blanko potpisanim ostavkama.\nMAPA PUTA NAPREDNE STRANKE\nUostalom, manipulacija izbornom voljom građana i formiranje većine na način koji su birači najmanje očekivali, diskreditovali su aktuelnu vlast daleko pre nego što je ona pokazala (i dokazala) svoje prave namere – da uspešno okonča destrukciju privrede, zdravstva i kulture u Srbiji. Predstavnici vlasti često se ljute što im se, kao najveći uspeh u privrednom razvoju, ne priznaje razbijanje Radikalne stranke – i njena minorizacija u Narodnoj skupštini. Možda su na kratkim kursevima o održivom razvoju naši lideri najviše i slušali o ovom „ekonomskom“ cilju, imajući u vidu da je Radikalna stranka (u to vreme) slovila kao jedna od prepreka pauperizaciji ogromne većine građana Srbije.\nZna se da je, sve u okvirima ustava i zakona, a bez ozbiljnije intervencije Ustavnog suda, u Parlamentu naknadno formirana stranka za koju niko nije glasao, ali čiji su lideri glasačima bili dobro poznati iz jednog drugačijeg konteksta (u tom vrapcu i leži njihova snaga). Ta nova partija sastojala se od poslanika Radikalne stranke koji su pokazali nervozu zbog činjenice da nisu uspeli (i pored dobrih izbornih rezultata) da osvoje vlast i približe se izdašnim izvorima blagostanja koje tranzicija obezbeđuje kompradorima. Nova stranka je insistirala na svom evropskom predznaku i u početku je, ne bez razloga, dobila značajan medijski prostor i pohvale domaćih evroatlantskih saveznika, uključujući čak i one koji se nikada nisu libili da biračima, ukoliko ne glasaju za njih, prete međunarodnom ekonomskom blokadom, političkom izolacijom ili tomahavcima svojih zapadnih prijatelja (to se nije pokazalo dovoljno za pobedu, pa se istom cilju prišlo novijim sredstvima).\nAli, kada je Napredna stranka ojačala, a na političkom horizontu se pojavila mogućnost Velike koalicije, koja bi možda za duži period neke današnje kompradore odgurnula od tranzicionog plena, ostalim evroatlancima se učinilo neophodno da vrate klub Napredne stranke u svet prozaičnih činjenica opozicionog tavorenja. I tako su se članovi ove partije, ponovo, našli izigrani i izolovani (ko jednom dozvoli da ga prevare – bolje da se povuče iz političkog života), skrajnuti sa mape evropskog puta i prepušteni dugim i dosadnim monolozima koje slušaju samo predsedavajući Skupštine, televizijski gledaoci i tri-četiri poslanika vladajuće većine, koji ostaju u sali iz nepoznatih razloga (mora da ih bole noge, pa kad jednom sednu, ne žele da napuštaju svoja mesta).\nDa li vas možda brine što i maze i skitnice našeg izvršnog i parlamentarnog ansambla imaju, u pogledu ekonomske politike, kao i u pogledu politike izgradnje privrednog ambijenta – istu platformu. I jedni i drugi su protivnici (ako ne i neprijatelji) ekonomske slobode, čvrstog pravnog poretka i prostornog reda, koji bi „potkresali krila“ stranačkim ekonomskim moćima. I jedni i drugi vide izlaz u daljem povećanju potrošnje (na bazi zaduživanja u inostranstvu i prodaje domaćih resursa), subvencionisanju privatnih i državnih privrednih poduhvata (na svim nivoima) i spasonosnim intervencijama države na brojnim (ako ne i svim) područjima. Jednom reči, i jedni i drugi veruju u usrećiteljsku funkciju države, koja „najbolje zna“ šta je dobro za građane i privredu. Ni jedni ni drugi ne vole da vide „onu drugu stranu“ na kormilu privrednog broda („Pa zar mi to ne umemo bolje?!“)\nZa poznavaoce ekonomske struke (i nauke) posebno šaljivo deluju izjave naših ekonomskih usrećitelja o njihovoj transformaciji od „liberala“ (u periodu kriznih štabova?) u „kejnzijance“ – u današnje vreme NIP-a i „industrijske politike“. A reč je, u stvari, o nepromenjenom konceptu dirigovane (i neuređene) privrede, koja podseća na ekonomske modele u južnoameričkim (i sličnim) diktatorskim režimima, u kojima moćni autoriteti (nasilnici), inspirisani interesima razvijenijih zemalja, odlučuju o distribuciji monopola i finansijske moći među kompradorima. Ali nikada ozbiljno ne razmišljaju o strategiji ekonomskog razvoja, što je prepušteno „spontanim strujanjima“ u okviru reke liberalne misli.\nMožda sam, ipak, pogrešio u proceni sposobnosti naših skitnica i maza da ostanu lojalni – svojim evroatlantskim gospodarima?


Mještani rekli "ne" rudnicima teških metala na Ozrenu - Vijesti365\nHome›Biznis›Mještani rekli “ne” rudnicima teških metala na Ozrenu\nMještani rekli “ne” rudnicima teških metala na Ozrenu\nIako vlast podržava aktivnosti ”Lykos Balkans metal”, na najave da u ovoj sedmici počinju bušenja na četiri planirane bušotine, za što su pripremljene i platforne i izgrađeni pristupni putevi, pobunili su se meštani. Posebno Sočkovca, koji je u istorijskim dokumentima obeležen kao područje sa velikim nalazištima nikla.\nGeološka istraživanja koja, po odobrenju Ministarstva energetike i rudarstva RS, na planini Ozren, kod Doboja i Petrova, izvodi kompanija “Lykos Balkans metal”, Miloša Bošnjakovića, australijskog biznismena porijeklom sa ovih prostora, nisu naišla na dobrodošlicu kod većeg dijela meštana ovog područja.\nOzrenci ne žele da se ovaj prirodni dragulj ekološki uništi, jer potencijalni investitor planira da po završetku trogodišnjeg istraživanja ovdje otvori i rudnik. A tvrde da su im već i dosadašnje aktivnosti pomenute kompanije, na ovom području, nanijele štetu.\nNo, Bošnjaković se ne obazire na to, fokusirajući se na dobre odnose sa vlašću, kako lokalnom, tako i entitetskom.\n„Na bazi istorijske građe i dokumenata Geološkog zavoda u Zvorniku očekujemo bakar, cink i olovo. Vrlo često te bazične metale prate i plemeniti metali, sad je samo pitanje da se geološkim istraživanjima utvrdi njihova količina, ima li tu ekonomije da se ide u sljedeću fazu investicija“, izjavio je Miloš Bošnjaković na sastanku sa Gradonačelnikom Doboja Borisom Jerinićem, od koga očekuje podršku i lobiranje kod republičkih vlasti da “Lykos Balkans metal”, osim na području Petrova dobije koncesijje i na dobojskom području.\nPočetna podrška nije izostala, pa je Jerinić izrazio očekivanja da bi to moglo donijeti korist i ovoj lokalnoj zajednici.\n„Istraživanje se proširuje na 50 kilometara kvadratnih, tako da je to taj prostor od Petrova i Brezika spušta prema Boljaniću, Paklenici i Striježevici, to jest kompletno područje Ozrena biće obuhvaćeno ovim ispitivanjem“, rekao je Jerinić.\nU proteklom periodu istraživanja pokazalo se da na površini ima bakra, a prema predratnim dokumentima na Ozrenu ima i mnogih drugih ruda i metala, što je dokumentovao i Geološki Zavod RS.\nNo, iako vlast podržava aktivnosti “Lykos Balkans metal”, na najave da u ovoj sedmici počinju bušenja na četiri planirane bušotine, za što su pripremljene i platforne i izgrađeni pristupni putevi, pobunili su se meštani. Posebno Sočkovca, koji je u istorijskim dokumentima obeležen kao područje sa velikim nalazištima nikla.\n„Nećemo dozvoliti da nam uništavaju puteve teškom mehanizacijom, brinemo za vodosnabdevanje, jer će bušenje promjeniti tok podzemnih voda i izvora. Već su nam uništena poljoprivredna imanja, sjeku nam šumu bez pitanja i prijete kada se usprotivimo toj njihovoj bahatosti“, kaže Slobodan Popović iz mjesne zajednice Sočkovac, dodajući da, po njegovim saznanjima, na prostoru ove MZ, prema prostornom planu opštine Petrovo, nisu predviđene ovakve aktivnosti.\nMještani sumnjaju da u cijelom ovom poslu ima i koruptivnih radnji, te, naglašavaju da ih niko nije pitao za mišljenje u procesu dobijanja koncesije od Vlade RS i početka istraživanja.\nČini se da je pomalo iznenađen i načelnik opštine Petrovo Ozren Petković, rekavši da su već obavili konsultacije sa resornim ministarstvom, te da će se o proširenju radova, odnosno projekta, izjasniti Skupština opštine.\n„Znam da su kopali po površini, a saznao sam da su sada dogovorili i neka bušenja, a kako su nam stručnjaci objasnili da na području predviđenom za bušenja ima i izvorišta s kojih se snabdjeva opština moraćemo biti obazrivi“, kaže načelnik ove ozrenske opštine.\nU Sočkovcu susjednom Kakmužu su mještani čak blokirali prolazak mehanizacije koja je protekle nedjelje pripremala platforme za bušotine, ali su ih vozila zaobišla i ipak stigla na odredište i pripremila teren, pa je čak, prema tvrdnjama mještana, dovedena i voda za potrebe bušenja. Međutim, Ozrenci su u obraćanju portalu Antikorupcija.info najavili odlučne akcije u zaštiti ove planinske ljepotice i zdrave životne sredine na njoj.\n„Samo branimo svoje pravo na čist zrak, pitku vodu, štitimo svoja imanja i neće nas uplašiti prijetnje sa kojima se susrećemo“, kaže nam Sočkovljanin Slobodan Popović, tvrdeći da je veliki broj Ozrenaca potpisao peticiju da se ne dozvole daljna geološka istraživanja na ovoj planini, a pogotove otvaranje rudnika.\nInače, Bošnjaković je rođeni Tuzlak koji je završetkom rata 1996. godine otišao iz Bosne i Hercegovine prvo na Novi Zeland, potom u Australiju. Po povratku u BiH radio je na geološkim istraživanjima u Varešu, a australska kompanija čiji je on član uprave i suvlasnik postala je vlasnik rudnika barita, cinka i olova u Varešu. Osnovao je i kompaniju „Seven Plus“ sa kojom je namjeravao krenuti u iskopavanje rude hroma na prostoru Tribije u blizini Vareša. Nije poznato, dokle je došao sa realizacijom tih planova, ali je izvjesno da je sa Zvijezde prešao i na susjednu planinu Ozren, gdje, od lokalnog stanovništva nije baš dočekan sa oduševljenjem.\nPoslednje informacije su da bi 23. novembra mogao biti imenovan za direktora kompanije „Balkan Istraživanja“ sa sedištem u Beogradu. Ova podružnica australijske „Balkan Mining and Minerals“ do septembra ove godine poslovala je pod nazivom “Jadar Lithium d.o.o.”, ali je promjenila ime na nagovor PR agencija, zbog protesta stanovništva u susjednoj zemlji duž rijeke Drine zbog istraživanja i najava da će u svom „dvorištu“ dobiti rudnik „baterijskih metala“, odnosno litijuma i nikla.\nSchmidt novi visoki predstavnik, Inzko podnio ostavku\nIza napada Bjelogrlića na Antonijevića krije se mračna i složena pozadina\nKompanija “Alumina” nagradila 23 radnika za istaknuti doprinos i angažovanje u 2020. godini


Goran Tasić Gokče - Blic Online\nPLAĆENI UBICA IZ SRBIJE UBIO GOKČETA Likvidiran zbog sukoba narko-dilera u Vranju, a iz jednog razlog ubijen BAŠ U AMSTERDAMU\nZa likvidaciju Vranjanca Gorana Tasića Gokčeta (46), koja se dogodila u martu ove godine u Amsterdamu, angažovan je ubica iz Srbije, koji je u Holandiju stigao neposredno pre samog ubistva i odmah nakon toga je napustio, ekskluzivno saznaje "Blic".\nKONTROVERZNI BIZNISMEN VOLEO STARLETE Ubijeni Goran Tasić novcem od droge zidao stanove u Beogradu\nHolandske vlasti tragaju za ubicama Gorana Tasića, koji je likvidiran prošlog četvrtka. Nelegalno stečen novac od prodaje narkotika širom Evrope, ulagao je uglavnom u kvadrate po Beogradu, pišu "Večernje novosti".\nPucao u druga zbog neraščišćenih dugova\nUz krivičnu prijavu zbog sumnje da je hicima iz pištolja pokušao da ubije Dragoljuba Đorića (32), policija u Vranju raspisala je potragu za Goranom Tasićem Gokčetom (43), koji je od 24. jula u bekstvu.\nPOTRAGA Policija traga za Goranom Tasićem zbog pokušaja ubistva\nPripadnici Policijske uprave u Vranju intenzivno tragaju za odbeglim Goranom Tasićem Gokčetom (43),koji se tereti za pokušaj ubistva i nedozvoljeno nošenje oružja.


Radojčić: Jedini zadatak Vojske RS bio odbrana srpskog naroda | BL Portal\nRadojčić: Jedini zadatak Vojske RS bio odbrana srpskog naroda\n11. Maja 2019. 10:53\nKomandant Trećeg pješadijskog RS puka u Oružanim snagama BiH Milan Radojčić rekao je da je Vojska Republike Srpske imala težak put, ali da je uspjela da do kraja sačuva svoje jedinstvo i odbrani srpski narod, što joj je bio jedini zadatak.\n– VRS je formirana gotovo mjesec nakon formiranja HVO i Armije BiH. To govori da je nastala iz potrebe da se sačuva Republika Srpska i narod na ovim prostorima – rekao je Radojčić za “Glas Srpske” povodom obilježavanja 12. maja – Dana Vojske Republike Srpske.\nRadojičić je rekao da Treći pješadijski puk Oružanih snaga BiH, koji njeguje i baštini tradiciju i sjećanje na VRS, treba dati sve od sebe da na mlade generacije prenese istinu o VRS.\nOn je rekao da je u kasarni “Kozara” u Banjaluci već počelo uređenje spomen-sobe na čijim zidovima je upisano više od 23.000 imena pripadnika VRS koji su dali svoje živote za stvaranje Republike Srpske.\n– Radićemo na tome da se tu prikaže put od osnivanja VRS do poslednjih dana, odnosno do potpisivanja Dejtonskog sporazuma, kao i da stvorimo uslove da što više mladih tu dolazi i da na njih prenosimo taj dio istorije – istakao je Radojčić.\nOn kaže da je zadatak Trećeg puka da čuva sjećanje na VRS, a dva najvažnija događaja su Dan VRS i krsna slava – Vidovdan.\nU kasarni “Kozara” u Banjaluci sutra će biti održana centralna svečanost obilježavanja 12. maja – Dana VRS i Dana Trećeg pješadijskog RS puka u Oružanim snagama BiH.\nDevastiranu tržnicu u naselju Lazarevo uskoro očekuju bolji dani\nUhapšeno još jedno lice koje se dovodi u vezu sa ubistvom Slaviše Krunića\n“Nedopustivo”: Dodik istakao da su izjave Palmera usmjerene protiv interesa Srba\nVolio je Srbe, a obožavao ćevape i Karađorđevu: Crvena zvezda se oprostila od Odža\n7. Avgusta 2020. 16:09\nSaobraćajka kod “Delte”: Velika gužva zbog udesa\n7. Avgusta 2020. 15:56


Ovo je mesto gde će biti izgrađen novi most - Svrljiske novine\nOvo je mesto gde će biti izgrađen novi most\nKako je već najavljeno, u ovoj godini počinje gradnja mosta preko reke Svrljiški Timok, kod Elektrodistribucije. Most će povezati dva velika naselja, a ujedno će biti alternativa ukoliko dođe do zastoja na regionalnom putu koji prolazi kroz Svrljig i povezuje Zajčar i Niš.\nMilija Miletić je sa ovom vešću upoznao javnost na obeležavanju 8. marta u Centru za turizam, kulturu i sport.\nOn je istakao da će 2017. godina biti godina rada i izgradnje, poručivši okupljenima da Svrljig mora da se gradi.\nInače, most se gradi uz pomoć sredstava resornih ministarstava, a na inicijativu i zahvaljujući zalaganju narodnog poslanika Miilije Miletića, koji je direktna veza Svrljiga i Skupštine, odnosno Vlade Srbije.\nPored mosta koji će biti jedan od većih infrastrukturnih poduhvata, vredno je istaći da su opštini Svrljig odobrena sredstva za izgradnju višenamenske sportske hale koja će po planu biti završena do 2018. godine.\nIzgradnja mosta, milija miletic, Most, Most izgradnja, Sportska hala, Svrljig most\nPrevPrethodnaPoziv navijačima FK “Svrljig“ i ljubiteljima fudbala\nSledećaIZBORI 2017: Za koga će glasati Svrljižani na predstojećim predsedničkim izborima?Next\n16/03/2017 at 11:07


Šta je to komandna linija?\nKomandna linija je funkcija operativnog sistema Windows koja obezbeđuje ulaznu tačku za kucanje MS‑DOS (Microsoft Disk Operating System) komandi i drugih komandi na računaru. Najvažnija stvar koju treba znati jeste da kucanjem komandi možete da izvršavate zadatke na računaru bez korišćenja grafičkog interfejsa operativnog sistema Windows. Komandnu liniju obično koriste samo napredni korisnici.\nKada koristite komandnu liniju, termin komandna linija odnosi se i na desnu uglastu zagradu (>, poznatu i kao znak veće od) koja ukazuje na to da interfejs sa komandnom linijom može da prihvata komande. Druge važne informacije, kao što su direktorijum koji je trenutno u upotrebi (ili lokacija) gde će komanda biti izvršena, mogu da budu uključene kao deo komandne linije. Na primer, ako pokušate da otvorite prozor komandne linije i vidite C:\_> komandnu liniju sa kursorom koji treperi sa desne strane znaka desne uglaste zagrade (>), znate da će komanda koju unesete biti izvršena na celoj C disk jedinici računara.\nMožete pokrenuti MS-DOS komande i druge komande na računaru.\nDa biste prikazali listu uobičajenih komandi, na komandnoj liniji otkucajte help i pritisnite taster ENTER.\nNeke komande koje možete da pokrenete pomoću komandne linije zahtevaju pune ili administratorske privilegije. Da biste pokrenuli ove komande, možete koristiti komandu Pokreni kao administrator:\nMogu li da prevlačim datoteke ili prečice u prozor komandne linije?\nPrevlačenje datoteke ili prečice u prozor komandne linije nije podržano u ovoj verziji operativnog sistema Windows. Međutim, ako želite da u prozor komandne linije brzo unesete putanju do datoteke ili prečicu, možete koristiti komandu Kopiraj kao putanju.\nKorišćenje komande „Kopiraj kao putanju“\nU zasebnom prozoru dođite do prečice ili datoteke čiju putanju želite da kopirate.\nDržite taster SHIFT i kliknite desnim tasterom miša na prečicu ili datoteku i izaberite stavku Kopiraj kao putanju.\nPređite u prozor komandne linije, kliknite desnim tasterom miša na mestu na koje želite da unesete putanju i izaberite stavku Nalepi.


Kancerogena supstanca nađena u lijekovima za dijabetes – pogođena cijela Evropa? – Kakanj-X\nNa 5 pro, 2019 292\nList “Dziennik gazeta prawna” (DGP) objavio je prvi da metaformin, koji koristi skoro dva miliona Poljaka sa dijabetesom, može da sadrži visoko toksične supstance. Testiranja na pacovima su pokazala da čak može da izazove kancer.\nU tekstu objavljenom u utorak uveče, portal “dziennik.pl” piše da se danas očekuje razgovor između Evropske agencije za lekove i predstavnika Evropske unije, a u međuvremenu se oglasilo i poljsko Ministarstvo zdravlja.\nProfesor Zbignjev Fijalek sa Medicinskog fakulteta u Varšavi objasio je da je metformin veoma poznat lijek koji se koristi za dijabetes tip 2.\n– Procijenuje se da ga oko 1,8 miliona pacijenata regularno dobija u Poljskoj, a osim njih tu su i pacijenti sa policističnim jajnicima – objasnio je Fijalek.\nLijekovi koji imaju aktivan sastojak metformin mogu da budu opasni s obzirom na to da navodno imaju neželjene supstance.\nProfesor navodi da u poljskim fabrikama vjerovatno nije bilo kontaminacije, te da bi svi oni koji uzimaju lijek to trebalo i da nastave.


pink.rs | STRUČNJACI ZA SAJBER BEZBEDNOST: Kako su ruske pretnje učinile ovu zemlju liderom u borbi protiv sajber kriminala\nKada nemačka kancelarka Angela Merkel ili belgijski kralj žele da nauče nešto o sajber bezbednosti, oni idu u Estoniju.\nOva baltička zemlja živi na internetu. Od popunjavanja poreskih prijava preko glasanja, do upisa u knjigu rođenih, gotovo sve što je nekoj osobi potrebno od vlade može da se uradi onlajn. Takav pristup vrlo odgovara Estoncima, njih 1,3 miliona, ali zahteva i visok nivo sajber bezbednosti.\nSrećom po svoje stanovnike, Estonija je ekspert kada je reč o onlajn sigurnosti. Glavni grad Talin je dom NATO sajber bezbednosnog haba - Kooperativnog centra za sajber bezbednost. Kada su preuzeli rotirajuću ulogu predsedavajućeg Savetom bezbednosti, uvrstili su sajber beznednost na listu političkih prioriteta.\n"Estonija se digitalizovala brže od drugih zemalja, fokusirala se na stvari poput onlajn školovanja i onlajn birokratije i ima proaktivan pristup tehnologiji", kaže Ester Najlor, međunarodni bezbednosni analitičar u Četam Hausu. "I prepoznala je potrebu da bude bebedna zemlja kako bi građani koristili onlajn sisteme u poslovne svrhe", dodala je ona.\nNovi izveštaj Evropske unije u koji je CNN imao uvid pokazao je da su se sajber napadi u Evropi udvostručili u poslednjih godinu dana. Takođe je registrovan i čitav niz visoko profilisanih napada u SAD. O tom problemu su prošle sedmice razgovarali i predsednici SAD i Rusije Džo Bajden i Vladimir Putin.\nBajden je preneo novinarima da je poručio Putinu da neke oblasti "kritične infrastrukture" treba da budu zabranjena meta za sajber napade i upozorio ga da Amerika ima "značajne sajber kapacitete" da odgovori na takve napade. Putin je novinarima rekao da su se njih dvojica dogovorili da počnu konsultacije tim povodom.\nEstonija zna kakvu sajber pretnju predstavlja Rusija. Godine 2007. odluka da se sovjetski ratni memorijal preseli iz centra Talina na vojno groblje izazvala je diplomatski sukob. Ruske diplomate su pretile i protestovale i Estonija je postala meta u to vreme najvećeg sajbernapada na jednu zemlju. Estonska vlada je za to okrivila Rusiju, što je Moskva demantovala.\nNapad je pomogao Estoniji da shvati važnost tretiranja sajber pretnji na isti način kao i "običnih" fizičkih pretnji. Već u to vreme, zemlja je bila lider u e upravi. Iako tokom incidenta nikakvi podaci nisu ukradeni, sajtovi banaka, medijskih organizacija i nekih državnih službi nisu radili 22 dana.\n"Shvatili smo da se ljudima može manipulisati i da moramo bolje da zaštitimo ne samo naše sisteme već i ljude", rekla je Birgi Lorenc, naučnica za sajber bezbednost na Tehnološkom univerzitetu u Talinu.\nVlada je posle napada brzo usvojila i od tada konstantno unapređuje strategiju nacionalne sajber bezbednosti. Udružili su se sa privatnim kompanijama kako bi izgradili bezbednosne sisteme. Imaju "ambasadu podataka" u super bezbednom centru u Luksemburgu.\nEstonija je vrlo rano usvoijila i blokčejn tehnologiju i formirala novu sajber jedinicu unutar svoje odbrambene lige.\nMožda najvažnije, investirala je u ljude. "Tehnologija nam daje mnoge alatke da obezbedimo sistem ali na kraju krajeva, nivo bezbednosti zavisi od korisnika", kaže ekspert za sajber bezbednost Sotiris Cifas. "Čak i da izgradite najbezbedniji sistem, ako korisnik uradi nešto loše ili ga zloupotrebi, sistem će brzo pasti", dodao je on i podsetio da većina sajber napada kreće tako što zbunjeni insajder "klikne" na pogrešan link, a ne tako što sofisticirani haker sa najsavremenijom tehnologijom upadne u sistem.\nCifas kaže da je napad na gasovod Kolonijal Pajplajn u SAD bio dobar primer toga.\nZbog toga estonska vlada vrlo investira u edukaciju ljudi. Postoje radionice za starije građane, lekcije iz kodiranja za vrtićku decu... Istovremeno rade na tome da od tinejdžera naprave hakere. "Učimo ih kako da se brane, a ne možete da znate kako da se branite ako ne znate kako da hakujete", rekla je Lorenc koja vodi kampove obuke za tinejdžere.\nOna, naravno, ne ohrabruje studente da hakuju kompanije ili ministarstva ali ako to urade, onda ih obaveštava da su njeni đaci pronašli ranjivo mesto u sistemu i iskoristili ga.\nDa bi znali kako da poboljšaju infrastrukturu, vlasti moraju da razumeju motive potencijalnih napadača. "Postoje državni hakeri, postoje prevaranti koji su tu iz koristi, postoje niskorazredni hakeri koji bi da vide šta umeju", kaže Cifas. Tu treću grupu mnoge organizacije koriste kako bi im isprovali bezbednosne sisteme i ukazali na rupe u njima.\nSa druge strane, poslednjih godina primetan je uzlazni trend državnih napada, zbog čega je međunarodna saradnja važna a Estonija je vrlo aktivna u sajber diplomatiji ali i kroz sajber bezbednosne i ditigalne informativne habove koji nude treninge i radionice stranim delegacijama.\nFlorian Markus, savetnik za digitalizaciju, ukazuje na još jednu stvar. Vladina infrastruktura ima nekoliko slojeva bezbednosti ali je glavna stvar to što čuvaju vrlo malo podataka i te podatke koje čuvaju, čuvaju ih odvojeno. Princip je, ukratkoj, "samo jednom".\nPrimera radi, ako jedna institucija zatraži od korisnika adresu, druga institucija neće imati pristup toj adresi nego će morati da traže preko kriptovane razmene koja koristi blokčejn tehnologiju, dozvolu od lokalnih vlasti da dobije adresu. Cifas kaže da je taj pristup razdvojenih baza podataka efikasniji u čuvanju podataka, sprečavanju zloupotreba i generalno sajber bezbednosti.\nUprkost naprednom sistemu, edukaciji stanovništva i oprezu, stručnjaci kažu da je za odbranu od hakera potreban proaktivan pristup koji je kombinacija svesti stanovništva, praćenja potencijalnih napada i fleksibilnosti.\nZa Lorenc, uspeh estonskog sajber programa zasnovan je na jednom jednostavnom principu: svi, od vrha do školaraca, rade svoj deo posla."Na neki način, to je vrlo estonski. Nemamo vođu da nam kaže šta da radimo...već svako uradi svoj deo posla i nekako sve funkcioniše."\nSajber napad na više stotina američkih firmi – sumnja se na ruske hakere


Klabing groznica Njujorka trese Beograd - Bizlife.rs\nKlabing groznica Njujorka trese Beograd\n09:17 Beograd, 20/04/2017\nPerspektivni mladi DJ-evi Nada Dimitrijević i Danijel Čehranov koji su podjednako popularni na svetskoj i domaćoj klupskoj sceni, zagrejaće podijum Ušće šoping centera u petak 21. aprila u 19 časova. Tokom ove nesvakidašnje žurke, biće promovisana i velika nagradna igra u kojoj je pripremljeno čak 2404 vredne nagrade.\nU sklopu proslave 8. rođendana Ušće šoping centra, publika će moći da uživa u savršenim plesnim hitovima koji asociraju na Njujork. Osim toga, moći će da utiču na kreiranje sadržaja i sami budu DJ-evi, tako što će poslati na zvaničnu Facebook stranu Ušće Shopping centera numeru koja njih podseća na užurbanu atmosferu New York-a, koje će biti puštene na samom događaju.\nTokom rođendanskog meseca posetioci UŠĆE šoping Centera imaju priliku da učestvuju u velikoj nagradnoj igri u kojoj je pripremljeno čak 2.404 nagrade od kojih je glavna nagrada put u Njujork za osam osoba. Od ostalih nagrada, UŠĆE je pripremilo čak 2.400 šoping kartica za sve posetioce, a pravo učešća mogu da steknu kupovinom od preko 5.000 dinara sa najviše dva računa.


Mektić: BiH ide ka zatvaranju granica | vijesti.in.rs\n15 May 2018 - 19:58\nMinistar bezbjednosti BiH Dragan Mektić rekao je danas nakon sjednice Savjeta ministara da BiH neće dozvoliti da bude žrtva kada su u pitanju migranti, jer oni su problem prvenstveno Evropske unije i da će BiH ići dotle da zatvori svoje granice.\nDodao je da je Savjet ministara danas prihvatilo nacrt plana za zbrinjavanje migranata, ali da je fokus na tome da se što bolje obezbijedi Granična policija, da se zaposle novi ljudi, obezbijede novi materijalno-tehnički uslovi da bi mogli kontrolisati granicu.\nMektić je rekao da što se tiče privremenog smještaja migranata da će se prvo raditi na tome da se ukloni šatorsko naselje u Sarajevu koji su napravili migranti i da se oni smjeste na adekvatan i kontrolisan prostor.\nNa pitanje kako će to riješiti, s obzirom da migranti idu rutom koja im je bliža ka zemljama zapadne Evrope, Mektić je rekao da se oni tu ne pitaju i da će migranti morati biti pod kontolom.\nUpitan da li BiH ide ka zatvaranju granaca i da li će u tome učestvovati druge bezbjednosne službe i Oružane snage BiH, Mektić je rekao da se ka svemu tome ide.\nRekao je i da ima informaciju da je Srbija raspustila svoje migracione centre ovih dana i da veliki broj migranata sada luta ovim prostorom i da se očekuje da će oni u velikom broju krenuti ka BiH.


Kako je Tramp ucijenio Saudijce – Kazaljka\nPonedjeljak, 29 Novembra 2021\nAutomobil sletio u kanjon Morače. Poginula žena, povrijeđeni muškarac i dijete iz novopazarskog naselja Mur\nFilm “Deset u pola” u Beogradu\nOsmani traži hitnu istragu\nSrbija pripada Evropi\nLukač Zornić potrvrđen mandat\nPavle Grbović: Svi treba da idu na izbore\nJa, Ekrem Macić\nNaslovna/Novo/Globus/Kako je Tramp ucijenio Saudijce\nKako je Tramp ucijenio Saudijce\nU jeku rusko-saudijskog rata cijenama nafte, predsjednik SAD je zaprijetio povlačenjem vojnika iz kraljevine. Prijetnja o prekidu 75-godišnjeg strateškog saveza bila je ključna u američkoj kampanji pritiska koja je dovela do istorijskog globalnog sporazuma o smanjenju snabdijevanja naftom, usljed pada potražnje u pandemiji koronavirusa - čime je Bijela kuća ostvarila diplomatsku pobjedu\nkazaljka Send an email 02.05.2020.\nWashington (Vijesti.me)–Dok su Sjedinjene Države vršile pritisak na Saudijsku Arabiju da prekine rat cijenama nafte sa Rusijom, predsjednik Donald Tramp je postavio ultimatum saudijskim liderima.\nU telefonskom razgovoru 2. aprila, Tramp je rekao saudijskom princu Muhamedu bin Salmanu da, ukoliko Organizacija država izvoznica nafte (OPEK) ne počne da smanjuje proizvodnju nafte, on neće moći da spriječi poslanike da usvoje zakon o povlačenju američkih trupa iz kraljevine, objavila je agencija Rojters, pozivajući se na upućene izvore.\nPrijetnja o raskidanju 75-godišnjeg strateškog saveza, koja je tek sada objelodanjena, bila je ključna u američkoj kampanji pritiska koja je dovela do istorijskog globalnog sporazuma o smanjenju snabdijevanja naftom usljed pada potražnje u pandemiji koronavirusa – čime je Bijela kuća ostvarila diplomatsku pobjedu, piše Rojters, a prenose podgoričke Vijesti.\nTramp je prenio tu poruku princu prestolonasljedniku deset dana prije objave o smanjenju proizvodnje. De fakto lider kraljevine je bio toliko iznenađen prijetnjom da je naredio saradnicima da napuste prostoriju da bi razgovor nastavio nasamo, rekao je Rojtersu izvor koji je dobio informacije od visokih zvaničnika administracije.\nBritanska agencija navodi da ovi napori pokazuju Trampovu jaku želju da zaštiti naftnu industriju SAD od istorijskog pada cijena dok su vlade širom svijeta zatvorile ekonomije da bi suzbile širenje virusa.\nJedan visoki američki zvaničnik je rekao Rojtersu da je administracija obavijestila saudijske lidere da ako ne smanje proizvodnju, “ne postoji način da spriječe Kongres da uvede restrikcije koje bi mogle dovesti do povlačenja snaga SAD. “Ta poruka, poslata preko različitih diplomatskih kanala, sažeto je glasila: “Mi branimo vašu industriju, dok vi našu uništavate”, rekao je pomenuti zvaničnik.\nRojters je u Bijeloj kući u srijedu veče pitao Trampa i to da li je saudijskom princu rekao da bi SAD mogle povući vojnike iz Saudijske Arabije.\n“Nisam morao da mu kažem”, rekao je predsjednik SAD.\n“Mislim da su on i predsjednik Putin, Vladimir Putin, veoma razumni. Znali su da imaju problem, i onda se ovo desilo”.\nNedjelju dana prije Trampovog telefonskog razgovora sa princom Muhamedom, američki republikanski senatori Kevin Kramer i Den Salivan su podnijeli predlog zakona o povlačenju trupa SAD, raketa “patriot” i antiraketnih sistema iz kraljevine ako Saudijska Arabija ne smanji proizvodnju nafte. U Rojtersovom specijalnom izvještaju piše da je ta inicijativa dobijala zamah jer su kongresmeni bili ljuti zbog saudijsko-ruskog rata cijenama u lošem trenutku. Kraljevina je odvrnula slavine u aprilu, kada su nabujale globalne zalihe sirove nafte, nakon što je Rusija odbila da dodatno smanji proizvodnju u skladu sa ranijim dogovorom OPEK-a o snabdijevanju.\nKramer, republikanski senator iz Dakote, rekao je za Rojters da je razgovarao sa Trampom o zakonu o povlačenju američke vojne zaštite iz Saudijske Arabije 30. marta, tri dana prije nego što je predsjednik nazvao princa Muhameda.\nNa pitanje da li je Tramp poručio Saudijskoj Arabiji da bi mogla izgubiti vojnu podršku SAD, američki sekretar za energetiku Den Bruilet je rekao Rojtersu da predsjednik zadržava pravo da iskoristi sve instrumente kako bi zaštitio američke proizvođače, uključujući “našu podršku njihovim odbrambenim potrebama”.\nStrateško partnerstvo datira iz 1945, kada se predsjednik Frenklin D. Ruzvelt sastao sa saudijskim kraljem Abdulom Azizom Ibn Saudom na krstarici mornarice “USS Kvinsi”. Njih dvojica su se dogovorili da SAD nude vojnu zaštitu u zamjenu za pristup saudijskim naftnim rezervama. Sjedinjene Države danas imaju oko tri hiljade vojnika u toj zemlji, a Peta flota Mornarice SAD štiti izvoz nafte iz tog regiona.\nMediji tvrde da se Kim pojavio\nSDA Sandžaka neće učestvovati na Vučićevom sastanku sa partijama\nDirektor CIA u Moskvi\nBez plate devet hiljada nevakcinisanih\nBez proterivanja ambasadora\nProtest u Rimu protiv vakcina i propusnica\nNATO proterao ruske zvaničnike\nGlobalno zagrijavanje: Tokom ljeta oboreno skoro 400 temperaturnih rekorda\nProtesti protiv Benjamina Netanyahua\nHaftarovi militanti u Tripoliju gađaju i bolnice prepune ranjenika\nAutomobil sletio u kanjon Morače, pogilula žena. Povrijeđeni muškarac i dijete iz novopazarskog naselja Mur https://t.co/IfejLyULCE\nFilm “Deset u pola” u Beogradu https://t.co/qFXGEmTuL7\nOd rata nije bilo teže https://t.co/JE6C0yo82A


Povučen iz prometa lek Folnak niškog proizvođača\nPovučen iz prometa lek Folnak\nSonja Lakic\t 22.02.2013. 17:01h 14:40h\nNaređena je mera privremene obustave i povlačenja iz prometa serije 1630911 leka 1 fiola sa 20 tableta, sa rokom upotrebe 09. 2014. do izdavanja sertifikata analize vanredne kontrole kvaliteta od strane ALIMS-a\nBEOGRAD - Lek Folnak proizvođača MD NINI DOO Niš privremeno je povučen iz prometa posle prijave koju je Ministarstvu zdravlja podneo pacijent zbog uočenih nepravilnosti.\n"Naređena je mera privremene obustave i povlačenja iz prometa serije 1630911 leka 1 fiola sa 20 tableta, sa rokom upotrebe 09. 2014. do izdavanja sertifikata analize vanredne kontrole kvaliteta od strane ALIMS-a", navodi se u saopštenju.\nDodaje se da je Ministarstvu zdravlja prosleđena prijava sumnje u kvalitet leka Folnak pošto je uočeno odstupanje, odnosno tablete su narandžaste boje i nisu ravne već su blago ispupčane što nije u skladu s izgledom tableta prijavljenim u postupku registracije.\n"Lek Folnak od 5 mg ima dozvolu za stavljanje u promet u Srbiji, a tablete su okrugle, ravne, glatke, žute boje sa slaboprimetnim tamnožutim mrljama; u složivoj kartonskoj kutiji nalazi se 1 plastična fiola sa 20 tableta", navodi se u saopštenju. Uzorci leka kod kojeg je primećeno odstupanje su prosleđeni Nacionalnoj kontrolnoj laboratoriji ALIMS-a na vanrednu kontrolu kvaliteta, a o svemu su obavešteni i drugi nadležni organi.


Vesti online / Vesti / Ex YU / Susret Dodika i Izetbegovića: Dogovor posle salvi uvreda\nSusret Dodika i Izetbegovića: Dogovor posle salvi uvreda\nSamo 48 sati posle zapaljivih izjava zbog kojih je izgledalo da bi mogle da popucaju sve veze između dva entiteta u BiH, Milorad Dodik, predsednik RS, i Bakir Izetbegović, predsedavajući Predsedništva BiH, sastali su se u Istočnom Sarajevu i otklonili sve dileme u vezi sa dogovorom o Mehanizmu koordinacije. Istovremeno, potpisano je i Pismo namere za kreditni aranžman sa MMF-om, čime je odblokiran evropski put BiH!\nDodik i Izetbegović posle sastanka u Istočnom Sarajevu\nProključao je u petak bosanski lonac Izetbegovićevom izjavom da se Dodik "igra vatrom" planiranjem referenduma o Danu RS, koji bi trebalo da bude 25. septembra.\n"Dodik uvek pokušava da podigne crtu onoga što je dozvoljeno u ovoj zemlji i što je prihvatljivo za međunarodnu zajednicu, a ako pređe tu liniju, to neće proći bez posledica", rekao je Izetbegović.\n* "Dodik i Izetbegović dogovorom pokazali da su pravi lideri"\n* "Dodiku kad zafali para seo bi i sa crnim đavolom"\n* Uprkos Dodikovim pretnjama, Izetbegović spreman za razgovor\nReagovao je, naravno, i Dodik, rekavši da je Izetbegović "čovek opasnih namera, zagovornik i kreator zemlje koja je postala zemlja opasnog življenja, promoter politike usmerene protiv svakog ko je drugačiji i čovek koji politikom koju promoviše poslednjih 25 godina predstavlja opasnost i za BiH i za ceo region".\nNije izgledalo kao da bi moglo da dođe do neke saradnje između dvojice lidera, ali desilo se upravo suprotno, pa su se Dodik i Izetbegović sastali u restoranu Barka u Istočnom Sarajevu.\nDomaćin je bio Lars-Gunar Vigemark, šef delegacije EU i specijalni predstavnik EU, a prisustvovali su mu i premijerka Republike Srpske Željka Cvijanović, kao i predsedavajući Veća ministara BiH Denis Zvizdić.\nNakon sastanka Dodik i Izetbegović su izrazili zadovoljstvo ishodom, pri čemu je Dodik rekao da su u u vezi sa Mehanizmom koordinacije postojala tri sporna pitanja i da su sva tri pozitivno rešena!\n- Reč je o predsedavanju, predstavljanju prema EU institucijama i odlučivanju, a njihovim rešavanjem stvoreni su uslovi da RS prihvati Mehanizam koordinacije - rekao je predsednik RS.\nOn je istakao da je dogovoreno da se odlučuje konsenzusom koji uključuje predstavnike Vlade FBiH, Vlade RS i Vijeća ministara BiH.\n- Ako nema predstavnika, nema ni odluke! Nema glasanja, a ni konsenzusa bez nas. Ovime je prestalo natezanje oko toga ko je u pravu, a ko nije. Što se Pisma namere tiče, ono je već potpisano i upućeno u Vašington - rekao je Dodik.\nI dok dvojica lidera nisu krila zadovoljstvo rezultatima sastanka, hrvatski član Predsedništva BiH i lider Hrvatske demokratske zajednice Dragan Čović izjavio je da se ne slaže sa dogovorom između Dodika i Izetbegovića!\nČović je rekao da je njemu drago što su se našli "predstavnici bošnjačke i srpske stranke" i dodao nema šta više da se razgovara u vezi sa kreditnim aražmanom MMF. Problem je, prema Čoviću, u Mehanizmu koordinacije.\n- Prema onom šta sam video da su usaglasili, to može biti dobar dogovor dve stranke, ali nikako dogovor koji može proći na Vijeću ministara BiH. Imam utisak da je Izetbegović izigrao naš dogovor i prihvatio da se u sporazum unesu elementi za koje smo se u petak dogovorili da su neprihvatljivi! Ni u jednoj varijanti se ne može praviti dogovor, a da se izuzmu kantoni iz načina koordinacije u skladu sa ustavnim ovlašćenjima, odnosno nadležnostima - zaključio je Čović.\nCrnadak: Izgubljeni meseci\nIgor Crnadak, ministar spoljnih poslova BiH i potpredsednik PDP, smatra da je dobrodošao svaki sastanak ključnih aktera na političkoj sceni u BiH, ako će dovesti do ispunjavanja uslova da aplikacija BiH za članstvo u EU u septembru bude prihvaćena. Crnadak je ukazao da su dosad nepotrebnim političkim kalkulisanjem izgubljena tri-četiri meseca.\nDodik bi u pakt i sa đavolom\nAleksandra Pandurević, zastupnica SAD u Skupštini BiH, rekla je da je Dodik još jednom pokazao da je spreman da sedne i sa crnim đavolom kada mu zafali para.\n- Zahvaljujemo se Dodiku što je pokazao da su naši ministri u Savetu ministara radili dobro i da je Mehanizam koordinacije koji su oni dogovorili dobar. U ovom što je on dogovarao nema nikakvih suštinskih izmena - rekla je Aleksandra Pandurević.\nOna je dodala da je Dodik pokazao da ume samo da galami i da je, u suštini, velika kukavica.\n- Kao predsednik RS Dodik nema pravo da bude kukavica - ističe ona.


Koalicija NADA: Srbija mora da odbaci sve ono što vodi priznanju secesije Kosova - Kosovo Online\n16. Jun 2021. • 12:37\nKoalicija NADA, koju čine DSS, POKS i 19 udruženja građana, uverena je da svi dogovori Srbije sa kosovskim secesionistima moraju biti zasnovani na Ustavu Srbije i Rezolucije 1244 Saveta bezbednosti UN, što znači uz puno poštovanje međunarodnog prava i teritorijalnog integriteta Srbije, prenosi Tanjug.\n"Sve drugačije predloge, koji podrazumevaju priznavanje secesije Kosova i Metohije, u sadašnjim ili izmenjenim granicama, predstavnici države Srbije su dužni da najenergičnije odbace", ističe se u saopštenju.\nIstovremeno, kako se dodaje, ne treba odustati od razgovora i dogovora oko mirnog suživota albanskog i srpskog stanovništva na Kosovu, rešavanja pitanja imovine, zaštite srpske kulturne baštine, kao i nestalih.\nSrbija treba, ističe koalicija NADA, da bude spremna i da obezbedi sigurnost i bezbednost Srba na Kosovu ukoliko KFOR to nije u stanju.\nKoalicija NADA Kosovo pregovori Briselski dijalog\nNADA: Prihvatićemo poziv predsednika za dijalog o Kosovu\nKoalicija Nacionalno - demokratska alternativa (NADA) koju čine POKS, DS S i 19 udruženja građana saopštila je da će prihvatiti dijalog svih političkih stranaka u Srbiji o Kosovu, ako do njega dođe na poziv predsednika Srbije, prenosi Tanjug.\nNADA: Potreban unutrašnji konsenzus o dijalogu sa Prištinom\nJovanović: Izbori na Kosovu nelegalni, SAD traži priznanje secesije\nDSS: Amerika ohrabruje Vučića da prizna secesiju Kosova


Wikileaks opasan po ljude\nObjavljivanjem depeša američke diplomatije, Vikiliks ugrožava živote ljudi, ocenili su američki Stejt department i analitičari, nakon što je taj internet sajt objavio na hiljade novih depeša u kojima se negde navode i imena izvora.\n"Osim što dovodi u pitanje naše diplomatske napore, to ugrožava i bezbednost ljudi, preti našoj nacionalnoj bezbednosti i podriva naše napore da radimo sa drugim zemljama kako bi razrešili zajedničke probleme", rekla je portparolka Stejt departmenta Viktorija Njuland.\nAmerička administracija, dodala je ona, nastavlja da se angažuje kako bi smanjila štete nanete nacionalnoj bezbednosti kao i, onoliko koliko može, onima kojima su te lažne objave nanele štete. Njulandova je, u skladu sa dosadašnjom politikom Stejt departmenta, odbila da potvrdi autentičnost depeša.\nVikiliks, internet sajt specijalizovan za objavu tajnih dokumenata koji je prve depeše objavio u novembru 2010, demantovao je danas da je u novoj seriji od oko 134.000 američkih diplomatskih depeša, objavljenih prošle sedmice, otkrio identitet izvora.Sajt je ranije dokumente davao ekskluzivno nekim časopisima, među kojima su bili Njujork tajms i francuski Mond, sa kojima je objavljivao depeše. To je činjeno upravo da bi se onemogućilo da budu identifikovani izvori informacija.\nSada, međutim, Vikiliks direktno objavljuje ostatak od oko 250.000 dokumenata, a Njujork tajms je otkrio da neke od poslednjih depeša sadrže imena izvora.\nAFP takođe navodi da je u jednom uzorku od nekoliko depeša utvrdio da imena ljudi i kompanija pored kojih je bilo napisano "zaštićeni izvor" nisu izbrisana.\nI američki AP navodi da je pregledao više od 2.000 depeša koje je nedavno objavio Vikiliks i da one sadrže identitete najmanje devet izvora koji su tražili zaštitu.\nSpecijalista za poverljivost u javnim poslovima Stiven Aftergud ocenio je za AFP da je novi način rada Vikiliksa "neodgovorna promena". Istakao je da Federacija američkih naučnika, čiji je on član, želi "veće otvaranje, kao i da vlade podnose račune i da institucije budu odgovorne, ali da ne želi da parališe međunarodnu diplomatiju niti da prisvoji bezbednost ili obaveštajne poslove".\nPredsednica nevladine organizacije "Human Rights First" Elisa Masimino upozorila je da objavljivanje imena izvora njih dovodi u rizik od represalija vlada koje ne oklevaju da ih maltretiraju ili zatvore.


Najniže plaće u RS bit će uvećane za 20 posto, najviše za pet posto\nNajniže plaće u RS bit će uvećane za 20 posto, a najviše za pet posto\n07/11/2019 u 19:20\nVlada Republike Srpske (RS) utvrdila je danas, na sjednici u Banjoj Luci, po hitnom postupku, prijedloge izmjena i dopuna više zakona s ciljem povaćanja plaća za zaposlene koji zarade primaju iz entitetskog budžeta.\nPovećanje plaća bit će od pet do 20 posto.\nU pitanju su izmjene i dopune zakona o plaćama zaposlenih u organima uprave, Ministarstvu unutrašnjih poslova, institucijama pravosuđa, u osnovnim i srednjim školama i đačkim domovima, zaposlenih u oblasti kulture, visokog obrazovanja i studentskog standarda te javnim službama RS.\n“Razlog za donošenje ovih zakona je uvećanje platnih koeficijenata i povećanje plaća za zaposlene u navedenim oblastima i to na način da se platni koeficijenti do 5,00 uvećavaju za 20 posto; platni koeficijenti od 5,50-10,90 za 10 posto; platni koeficijenti od 11,15 do 19,05 za sedam posto i platni koeficijenti od 19,25 do 26,23 za pet posto”, pojašnjavaju iz entitetske vlade\nNa taj način najniže zarade procentualno će se uvećati za 20 posto, a one najviše za pet posto.\n“Izmjene ovih zakona predstavljaju još jednu u nizu mjera Vlade, koje doprinose privrednom rastu i povećanju plaća radnika, što će uticati i na povećanje potrošnje, a time i na poboljšanje cjelokupnog poslovnog ambijenta u RS. Također, bilo je potrebno izvršiti i usklađivanje odredaba ovih zakona sa propisima kojima je regulisana oblast dobrovoljnih penzijskih fondova i penzijskih planova”, navodi se u saopćenju nakon sjednice entitetske vlade.\nNacrtom zakona o visokom obrazovanju, koji je danas utvrdila Vlada RS, predviđeno je besplatno studiranje za sve redovne studente javnih univerziteta koji u roku završe godinu.\nOznake #Radovan Višković #Ranka Mišić #Vlada Republike Srspke\nNa proljeće ponovo o početku pregovora za članstvo u EU?\nU Mostaru održan sastanak HDZ BiH - SDA, naredni četvrtak sastanak o Izbornom zakonu


Srbija pala kao država zbog loših muževa (video) - 08.07.2017, Sputnik Srbija\nDirektor Centra za prirodnjačke studije Miroljub Petrović smatra da građani Srbije nisu u stanju da utiču na to da li će u Srbiji zaposleni u Srpsko-ruskom... 08.07.2017, Sputnik Srbija\nsputnjik intervju, vesti, radio, multimedija, video\n12:20 08.07.2017 (Osveženo: 15:57 07.09.2018)\n© SputnikMiroljub Petrović, direktor Centra za prirodnjačke studije\nUmesto da se bave takozvanom „visokom politikom“ Petrović predlaže da svi treba da se vrate na seoska imanja, kao što je to uradio i sâm, i da uče decu zdravom životu u prirodi i preživljavanju.\n„Svi ti centri imaju neku odbrambenu ulogu. Sama priča o takvim centrima ukazuje da se sprema nešto veoma opasno. U Srbiji postoje dve države — materijalistička i tradicionalna, zdravu koja se bavi stvaranjem dobrih ljudi. Svaka vlast odgovara pre svega Bogu, pa onda narodu i smatram da je teokratija najbolji koncept državnog uređenja onaj koji je postojao u Svetom pismu, u vreme Cara Dušana, Njegoša, u carskoj Rusiji. Da bismo je obnovili moramo da imamo minimalno tkivo zdravih ljudi i onda će Bog da se umeša na tvoj način kao što je to radio u istoriji i da formira državu prema zakonima koji su dati u Svetom pismu.“\nZa belu kugu u Srbiji krivi muškarci\nU Rusiji i Srbiji natalitet je u opadanju, a Petrović kaže da su naše prabake rađale po petoro, šestoro dece, jer su imale dobre muževe koji su im to omogućili. „Problem bele kuge je što u Srbiji više ne postoje domaćini, što su muškarci postali nesposobni. Hajde da učimo onda od Albanaca. Naši muškarci bi umesto da odu u Nemačku da rade, mogli da žene Albanke koje su odrasle u kući sa desetoro dece, koja znaju da poštuju oca, svekra, muža i koje u Srbe gledaju kao u bogove. Dobri Srbi i dobri Albanci se povezuju i zato ne želim bilo šta da generalizujem.“\nIako su briselski pregovori u svojevrsnom zastoju, Petrović kaže da kvazidržavu Kosovo finansira spoljni faktor, a da je albanski narod njihov talac. On podseća da je Ante Pavelić dok je vladao imao podršku samo dva odsto u Jugoslaviji, ali da ga je postavila jaka sila. Naš sagovornik smatra da nije interes tih sila novac kao što mnogi pričaju, već je cilj manipulacija ljudi putem sportskih takmičenja. Dodaje da ne treba da učestvujemo u Zapadnim nadmetanjima već da treba motivisati što više mladih da učestvuju na kupusijadi u Mrčajevcima i kosidbi na Rajcu — to treba da bude naša liga šampiona.\nEU želi da zaustavi ruski uticaj u Srbiji\nRuski uticaj bi prema Petrovićevim rečima, trebalo da bude veći duhovnom nego u materijalnom smislu, Rusija je bila oduvek bila svetlost sa istoka u koju su je naš narod gledao. I pored toga, Srbi treba da nauče šta je pozitivno za njih, kaže on i dodaje da su danas najveće patriote oni koji najviše kritikuju. Smatra da treba svi građani treba da pomognu državi, a ne ona njima kao i da je krajnje vreme da opozicija predloži nešto pametno i pozitivno, jer u suprotnom neće dugo opstati.\nSavet Nebojši Medojeviću…\nPetrović objašnjava da je njegov rođak mladi i perspektivni opozicioni lider Marko Milačić i njemu ali i Nebojši Medoviću kaže da treba da se izvine Milu Đukanoviću i njegovoj porodici zbog uvreda, jer i od njega postoje gori. Tamošnja opozicija ne radi ništa pametno, već samo kritikuje režim, kaže Petrović i dodaje da ta zemlja ima resurse koje bi mogla da iskoristi da bude lider u turizmu ali to neko treba da osmisli i da radi. Medojeviću bi po Petrovićevom mišljenju bilo najbolje da proda stan u Podgorici, da ode na svoju dedovinu i da pokrene biznis sa lekovitim biljkama.


POLICAJAC JOSIP BARIĆ NA KRIM-OBRADI U SIPA-I: POLICIJA PRETRESLA NJEGOVU KUĆU U DOGLODIMA | Hayat.ba\nOvaj pripadnik Jedinice za saobraćajne istrage, koji je radio na slučaju “Dženan Memić” osumnjičen je za organizovani kriminal u vezi sa krivičnim djelima protivpravno posredovanje i pomoć počiniocu nakon krivičnog djela.\nUhapšen je u svojoj porodičnoj kući u naselju Doglodi u Sarajevu, koju je SIPA jutros pretresla, piše Faktor.\nPolicija pretresla kuću i vozilo policajca u naselju Doglodi\nPrilikom pretresa lica, stambenog objekta i vozila pronađeni su i oduzeti mobilni telefon, laptop i računarska jedinica. Osumnjičeni je trenutno na krim-obradi u službenim prostorijama SIPA-e, nakon čega će biti predat u nadležnost Tužilaštva Bosne i Hercegovine -kazao nam je portparol SIPA-e Luka Miladinović.\nKako smo ranije objavili, ovaj pripadnik MUP-a KS bio je na uviđaju nakon događaja u Velikoj Aleji u kojem je, pod još neutvrđenim okolnostima povrede zadobio 21-godišnji Dženan Memić.\nIz Tužilaštva su ranije najavili proširivanje istrage u odnosu na više osoba, a odranije se u pritvoru zbog sumnje u organizirani kriminal u vezi sa prikrivanjem dokaza u vezi sa ovim slučaje nalaze Hasan Dupovac, nekadašnji šef odsjeka za saobraćajne istrage MUP-a KS, i Zijad Mutap, otac Alise Mutap.


"Reci tati da idemo kući", novi detalji napolitanske pobune, Anćeloti ima strašnu ponudu! - Sportske.net\n"Reci tati da idemo kući", novi detalji napolitanske pobune, Anćeloti ima strašnu ponudu!\nŠta se sve dešavalo, ko je otišao kući, ko u karantin, i dalje se čeka reakcija DeLaurentisa.\nNapuljska pobuna traje, klub, ali i predsednik DeLaurentis se nije oglasio nakon što su umesto da uđu u klupski bus, igrači svojevoljno otišli kući, ne želeći da nastave boravak u karantinu u Kastel Volturnu.\n"Reci tati da idemo kući", poručio je kapiten Insinje sinu DeLaurentisa, Edu, posle meča.\nAnćeloti koji je za vikend bio protiv kaznenog karantina ne odobrava samovolju igrača, on je pokupio svoj stručni štab i otišao u trening centar, izvršavajući naređenja predsednika, iako se ne slaže sa njima.\nAli, odbio je da izađe na konferenciju za medije posle meča, prekršio pravila UEFA, Napoli će biti žestoko kažnjen.\nDanas je lansirana vest da Anćeloti razmišlja da ode, jednostavno ne vidi kako će Napoli okrenuti sezonu jer ništa se borbe za titulu nije dovoljno dobro, a Juventus beži već velikih 11 bodova prednosti. Pa i da "Bjankoneri" upadnu u loš niz, ispred Napolija su Inter, Roma i Lacio, svi imaju prednost od 5 do 10 bodova.\nAnćelotiju je ovo poslednja godina ugovora, on ga neće produžiti, ako ne bude napravio nešto značajno, a iz Španije je lansirana vest da ima ponudu Boke Juniors.\nVeza je DeRosi, sadašnjem treneru Gustavu Alfaru je posle neuspeha u Kopa Libertadores izmaknuta stolica, čeka se smena, a predstojeći predsednički izbori u Boki će doneti dosta promena i u organizacionoj strukturi. Anćeloti bi navodno u decembru mogao da počne novo, prvo poglavlje karijere, van Evrope.\nŠto se tiče onoga što se sada dešava u Napulju, igrači su stigli na trening od svojih kuća, videćemo kako će se situacija razvijati.


Akcionari Aerodroma ove godine bez dividende | Kamatica\nPočetna > berza > Akcionari Aerodroma ove godine bez dividende\nAkcionari Aerodroma ove godine bez dividende\nTekst objavljen: 29.06.2020 15:37\nNadzorni odbor Aerodroma "Nikola Tesla" (AERO) sazvao je redovnu skupštinu akcionara za 28. jul tekuće godine, a na dnevnom redu biće usvajanje finansijskih izveštaja i donošenje odluke o raspodeli dobiti.\nPremda se očekivalo da će kompanija nakon promene delatnosti isplaćivati minorne dividende, ove godine će isplata akcionarima u potpunosti izostati s obzirom na negativan rezultat kompanije u prošloj godini.\nAerodrom je u 2019. zabeležio gubitak od 453,9 miliona dinara koji će biti pokriven iz neraspoređene dobiti prethodnih godina.\nAerodrom je akcionarima godinama isplaćivao dividendu od oko 50-60 dinara po akciji, da bi prošle godine dividenda dostigla rekordnih 1.530 dinara po akciji na konto naplaćene inicijalne koncesione naknade od 501 milion evra.\nAkcije Aerodroma koje su pred koncesiju dostizale nivo od 1.900 dinara, stabilizovale su se oko nivoa od 900 dinara, ali uz izuzetno niske promet.


Lange: Crna Gora je napredovala u radu na akcionim planovima | EUME\nNaslovnica Press info Press Pregovori o pristupanju Lange: Crna Gora je napredovala u radu na akcionim planovima\nLange i Pejović\n„To ne znači da ništa niste ispunili, već suprotno. To pokazuje zrelost s vaše strane, kao i da ste spremni da revidirate sistem i da ga promijenite kada je potrebno”, pojasnio je Lange.\n„Ono što bi mi htjeli da vidimo je više napretka u oblasti borbe protiv korupcije i organizovanog kriminala”, poručio je on.\n„Važno je da adminstrativni kapaciteti postojećih institucija omoguće tim institucijama da efikasno završe svoje zadatke, pa bih da ponovim da je neophodno ojačati kapacitete Države izborne komisije, bez daljeg odlaganja”, poručio je Lange.\n„Za sada se radi o nečemu što je samo na papiru, potrebno je vidjeti i efikanije rezultate u praksi”, rekao je Lange.\nOn je komentarisao i stvaranje novih institucija, poručujući da se osnivanje nove Agencije za borbu protiv korpucije i Specijalnog državnog tužilaštva ne smije odlagati. „Želimo da vidimo da su Agencija za borbu protiv korupcije i Specijalno tužilaštvo ustanovljeni što prije i da vidimo da one raspolažu adekvatnim resursima kako bi mogle da izvrše svoj mandat”.\n„To nije formalnost, nego bi treblao da to radite u svom najboljem interesu. Dakle, potrebno je da uključite civinlo društvo i druge relevantne aktere kako bi dodali na validnosti cijelog zadatka”, objasnio je on.\nPejović je, ističući značaj održavanja sjednice Pododbora i podrške koju EU pruža Crnoj Gori u oblasti njegove nadležnosti, podsjetio da je Crna Gora prva država čija se dostignuća u poglavljima 23 i 24 mjere primjenom „novog pristupa”.\n„Sastanak Pododbora doprinosi daljem unapređenju dijaloga sa EU i dalje afirmiše saradnju sa EK”, objasnio je on.\n„Unapređenje akcionih planova je omogućilo sagledanje pravca daljeg rada u interesu stvaranja preduslova za bolje funkcionisanje institucija i postizanje odgovarajućeg bilansa rezultata”, ocijenio je on.\n„Uvjeravam vas da kontinuirano pratimo i odgovorno sprovodimo zahtjeve novog pristupa u cilju daljeg postizanja mjerljivih rezultata u pregovaračkim poglavljima 23 i 24″, poručio je on.


Stanija Dobrojević odgovorila na izazov Viktora Živojinovića, evo kako (Video) - ShowBiz - Region - Vesti - Svet Plus\nStanija Dobrojević odgovorila na izazov Viktora Živojinovića, evo kako (Video)\nStanija Dobrojević odgovorila je na izazov Viktora Živojinovića i priključila se humanitarnoj akciji ledeni izazov, koja za cilj ima prikupljanje sredstava za obolele od Amiotrofične lateralne skleroze (ALS).\n19:51 21. AVG 2014.\nStanija Dobrojević očajna domaćica ili vešta seksi kuvarica? (Foto)\nSvi su sa nestrpljenjem iščekivali trenutak kada će se Stanija priključiti akciji nakon što joj je izazov uputio sin pevačice Lepe Brene, Viktor Živojinović. Odevena u donji veš, popularna starleta u tuš kabini polila se činijom ledene vode.\nKao sledeću osobu Stanija je izazvala Jelenu Karleušu, a da li će popularna pevačica prihvatiti igru, saznaćemo uskoro.\nLedeni izazovStanija DobrojevićStanija Dobrojevic


Marko Đurić - Blic Online\n"Crkvena imovina i verske slobode treba da budu SVETI": Đurić tvrdi da je opstanak srpskog nasleđa na KiM pod znakom pitanja\nAmbasador Srbije u Vašingtonu Marko Đurić ocenio je danas, povodom 17. godišnjice pogroma Srba na Kosovu i Metojihi, da je ideologija u čijoj je osnovi potreba za sistematskim uništavanjem svega srpskog na teritoriji Pokrajine, koja je svoj tragični vrhunac dostigla 17. marta 2004. godine, i dalje moćna.\n"Želimo da zajedno sa ekonomskim oporavkom Amerike raste i Srbija" Đurić razgovarao s predstavnicima velikih kompanija iz SAD\nSrbija želi da njeni odnosi sa SAD budu temelj našeg budućeg napretka, razvoja i stabilnosti, rekao je danas ambasador Srbije u Vašingtonu Marko Đurić na virtuelnom obeležavanju Dana državosti Srbije, u organizaciji ambasade.\nAmbasador Srbije u SAD Marko Đurić sastao se danas sa senatorom Ronom Džonsonom, sa kojim je razgovarao o daljem unapređenju političke i ekonomske saradnje Srbije i SAD.\nAmbasador Srbije u Vašingtonu Marko Đurić iizjavio je da Srbija danas ne želi "zategnute" odnose sa Sjedinjenim Američkim Državama i naglasio da je unapređenje političkih odnosa sa tom zemljom prioritet.\nĐurić čestitao Božić: Čuvajmo jedni druge (VIDEO)\nAmbasador Srbije u SAD Marko Đurić ceštitao je Božić uz poruku da čuvamo jedni druge.\nAmbasador Srbije u Vašingtonu Marko Đurić razgovarao je danas o vojnoj saradnji Srbije i SAD sa zamenicom pomocnika sekretara odbrane SAD za Rusiju, Ukrajinu i Evroaziju Lorom Kuper.


EKO PATROLA - Motoristi očistili kamp i dali primjer drugima | Trebinje Live\nČesto smo u prilici da zateknemo smeće i drugi otpad na mjestima gdje su prethodno bili skupovi ili izletnici. Sa riječima hvale pišemo o jednom pozitivnom primjeru, na koji je ukazao Centar za održivi razvoj i ekologiju /CORIE/.\nPoslije tri dana manifestacije "Moto skup Trebinje 2016" u organizaciji Moto kluba "TNT" - na motorijadi je boravilo više od 1.000 motorista, a koncertima prisustvovalo još nekoliko hiljada građana gdje se konzumiralo na desetine hiljada flaša i limenki raznog alkoholnog i bezalkoholnog pića.\nDanas smo prisustvovali pravoj ekološkoj akciji čišćenja i uređenja kampa, gdje su prethodnih dana bili smješteni motociklisti iz regiona i Evrope.\nPripadnici "TNT" su sakupili sav otpad u kese i kontejnere i odnijeli na gradsku deponiju, čime su dali primjer svim organizatorima velikih skupova kako trebaju da se ponašaju poslije završetka manifestacije.


Bilsana Eljsan, 26/07/2019\nDijalog između Beograda i Prištine je ključan za napredak čitavog Zapadnog Balkana, izjavio je danas evropski komesar za susedsku politiku i pregovore o proširenju Johanes Han (Johannes Hahn) u Beogradu.\n“Dijalog i rezultat dijaloga između Beograda i Prištine je ključni element za dalji napredak cijelog regiona ka Evropskoj uniji i neophodno je postizanje trajnog rješenja po tom pitanju, a kako bi se postigao napredak u regionu”, naveo je Hahn na zajedničkoj konferenciji za novinare s predsjednicom Vlade Srbije Anom Brnabić.\nKako je naveo, prošla 2018. godina je bila godina važnih prekretnica, a 2019. godine je takođe bilo napretka, iako je moglo da se uradi bolje.\nKao primer dobre saradnje u regionu pomenuo je i potpisivanje regionalnog roming sporazuma, koji je važna prekretnica u izgradnji dobrosusjedskih odnosa.\nHahn je rekao i da će vjerovatno napustiti sadašnji položaj, ali će ostati posvećen regionu.\nEvropski komesar je podsjetio da Srbija sada ima otvorenih 17 od ukupno 35 poglavlja, kao i dva poglavlja koja su privremeno zatvorena.\nOn je podsjetio i da su demokratija, vladavina prava i osnovna prava ključne oblasti, te dodao i da je neophodan nastavak rada na medijskoj strategiji.\nHahn je kazao i da je Parlament mjesto za političku debatu, ukazavši na važnost međustranačkog dijaloga u Skupštini Srbije.\nGovoreći o regionu, istakao je da je napravljen značajan napredak sa Sjevernom Makedonijom i izrazio uvjerenje da će zemlje članice dati zeleno svjetlo u oktobru i Sjevernoj Makedoniji i Albaniji za početak pristupnih pregovora.\nUpitan kako komentariše ostavku premijera Kosova Ramusha Haradinaja, Hahn je kazao da se nada će doći do izbora na Kosovu u septembru kako je i najavljeno te dodao da je za nastavak dijaloga neophodna politički razjašnjena situacija.\n“Srbija ostaje iskreno posvećena našem evropskom putu. Mi razumemo kakav je trenutak u EU i izazove sa kojima se EU sreće, ali razumemo takođe i šta je ono što mi moramo da radimo da napredujemo na tom evropskom putu”, navela je predsjednica Vlade Srbije Ana Brnabić.\nPrema njenim riječima, nije naše kada ćemo postati članica Evropske unije, ali je do nas kada ćemo i kako brzo postati evropska Srbija, u smislu usluga koje pružamo našim građanima i u smislu vladavine prava.\nBrnabić je izrazila žaljenje što je “prvi put nakon nekoliko godina regionalna saradnja na silaznoj putanji”, a kao uzrok tome je navela takse koje je Kosovo uvelo na robu iz Srbije.\n“Srbija ostaje duboko posvećena regionalnoj saradnji, ne postoji stabilna, jaka, ekonomski napredna Srbija bez jakog, ekonomski stabilnog regiona”, dodala je.\nOna je navela da su regionalna stabilnost i regionalna saradnja od najvećeg interesa Srbije.\nHahn je sinoć doputovao u Beograd i razgovarao sa predsjednikom Srbije Aleksandarom Vučićem o situaciji na Zapadnom Balkanu, kao i o budućim koracima Srbije ka evropskom putu.\nEvropski komesar će prisustvovati i ceremoniji dodjele nagrada na Sportskim igrama mladih, gdje će naglasiti posvećenost Evropske unije mladima u Srbiji i regionalnom pomirenju.\nSource BHRT Anadolu Agency (AA)/ BHRT\nTags #Ana Brnabić #Johannes Hahn


- To predstavlja odličan primer međusobne saradnje izgrađene na principu partnerskih odnosa - naglasila je ona.\n- Efikasan sistem pravosuđa koji uživa poverenje opšte javnosti predstavlja preduslov u tom procesu I zato tom cilju se sprovodi i ovaj projekata - kazala je ona i dodala da u budućem periodu očekuje nastavak rada na ubrzanom usklađivanju nacionalnih propisa sa pravnim tekovinama EU i obezbeđivanje finansijskih sredstava i institucionalnog okvira za njegovu primenu.\n- Konstantni dijalog sa stručnom javnošću, a i građanima, organizacijama civilnog društva i medijima pratiće sve najvažnije korake na tom veoma važnom putu - naglasila je ministarka pravde.\nIstakla je da Ministarstvo pravde u ovom procesu ima izuzetno značajnu ulogu što im, kako objašnjava, daje dodatnu odgovornost da sa posebnom pažnjom vode I koordinišu sveobuhvatne reforme u oblasti vladavine prava.\npregovori kombo foto RAS shutterstock profimedia\nPodsetila je da je u prethodne dve godine projekat pružio značajnu podršku Ministarstvu pravde, a da će sada, u drugoj fazi sprovođenja, podržati praćenje sprovođenja izmenjenog pravnog okvira u oblastima izvršenja i obezbeđenja, ali i novog zakona o sudskim veštacima, prevodiocima I tumačima, kao i noveliranju zakona o parničnom postpuku i zakona o javnom beležništvu sa pratećim podzakonskim aktima.\n-Takođe podržaće razvoj dva registra i to registar punomoćja koji će omogučiti dislocirano povezivanje i lakše obavljanje pravnih poslova preko punomočnika, kao i registar testamenata i automatizacija sudskog nadzora koji se odvija po pritužbama stranaka - objasnila je ona.\nIstakla je da će se raditi na uspostavljanju i unapređivanju rada Sekretarijata i Koordinacionog tela za sprovođenje akcionog plana 23 u cilju poboljšane koordinacije, praćenja I izveštavanja kao I ono što je bitno za sve nas, a to je unapređenje saradnje sa civilnim društvu u okviru ovog procesa.\n- Radimo zajednički na izuzetno zahtevnom zadatku koji iziskuje konstantnu posvečenost svih aktera. Angažman čitavnog projektnog tima doprineo je nastavku projektne podrške, a Delegaciji EU još jednom ističem veliku zahvalnost zbog velike podrške - rekla je Popović.\n- Radi se o vladavini prava u EU, ali i za zemlje poput Srbije koje su u procesu pridruživanja kako bismo obezbedile da sve javne funkcije rade u skladu sa zakonom i uz nezavisnost sudstva - naglasio je Fabrici.\n- To se pretoči u čitav niz važnih reformi, borbe protiv korupcije, porodičnog nasilja na kojima je Srbija počela da radi od početka otvaranja pregova u pristupanju. Evropska komisija je nedavno objavila godišnji izveštaj i naglasak je dat poglavljima 23 i 24, gde je prepoznat određen napredak, ali glavna poruka je da treba još dosta toga da se uradi u oblastima pravosudne reforme, borbe protiv korupcije I organizovanog kriminala, kao I slobode medija - rekao je Fabrici.\nKako je objasnio, Ministarstvo pravde u tome ima posebnu ulogu jer je sam ministar pravde koordinator u poglavlju 23.\n- Kroz ovaj projekat želimo da dodatno osnažimo kapacitete Ministarstva pravde. Zato je ovaj projekat podeljen u tri komponente - zakonodavni deo, e-pravosuđe koje je danas bitno u ovim uslovima i pitanja i izveštavanja o poglavlju 23. Tu ima čitav broj aktera koji rade u istom pravcu poput Sudski savet, Veće tužilaca i svi oni treba da rade zajedno na realizaciji reformi vlada, parlamenta, civilno društvo, ali i sami građani - ističe on.\nPozvao je Vladu Srbije da fokusira svoju pažnu i resurse na reforme u oblasti vladavine prava, pravosuđa, izmene ustava, sprovođenja akcionog plana u poglavlju 23, međustranačkog dijaloga. Pozdravio je posvećenost ministra pravde Popović i srpske vlade da se fokusiraju na ove oblasti kako bi građani odmah mogli da osete koristi od te reforme jer, kako je kazao, u tome se pobednici i država Srbija i njeni građani i EU.


Lukač: Nema potrebe za rigoroznijim mjerama - Virus korona - BiH\nFoto: Screenshot | Lukač: Nema potrebe za rigoroznijim mjerama\nMaja Brkić 10.04.2020 11:50\nBANJALUKA - Dragan Lukač, ministar unutrašnjih poslova RS, kazao je da trenutno nema potreba za uvođenjem rigoroznijih mjera.\n"Naš zdravstveni sistem može da podnese trenutno stanje", kazao je Lukač.\n"Mi u Republici Srpskoj smo dosta disciplinovani, policijski čas se sve više i više poštuje, mjere samoizolacije se sve više poštuju. Ljudi shvatili da se moraju ponašati disciplinovano", naveo je Lukač, nakon sastanka sa srpskim članom Predsjedništva BiH Miloradom Dodikom i ministrom bezbjednosti BiH Fahrudinom Radončićem. Sastanak je održan u zgradi Vlade Republike Srpske.\n"Razgovarali smo o ovoj situaciji. Dobro zvuči procjena SZO da je BiH preduzela dobre mejre u ovoj pandemiji", istakao je Dodik i dodao da je razgovarano i o političkoj situaciji u BiH.\n"BiH je na različitim nivoima preduzimala mjere kako bi se zaštitili od virusa. Dobro zvuči ocjena Svjetske zdravstvene organizacije da je BiH preduzela dobre mjere, a to je učinjeno zahvaljujući koordinaciji koju smo obezbijedili. Mjere podrške treba da budu sinhronizovane od nivoa BiH do opština kako bi se znalo šta ko radi", naglasio je Dodik.\n"Treba ih raspisati, pokušati ispoštovati zakonske rokove, a ukoliko dođe do ugrožavanja epidemiološke situacije imamo dovoljno vremena da početkom septembra dogovorimo eventualno prolongiranje izbora", naglasio je Dodik.\nOn je rekao je da je bezbjednosni sektor "kupio" važnu stvar, a to je vrijeme - kako bi se zdravstveni sistem spremio za borbu protiv korona virusa. Pohvalio je rad bezbjednosnih službi i na nivou entiteta, ali i na nivou BiH.\n"Mjere koje se preduzimaju pokazuju se veoma važnima. Nakon mjesec i više dana dali našim ljekarima da pripreme bolnice, nabave respiratore i opremu. Dali smo im vremena kako bi se borili sa korona virusom", poručio je Radončić.\n"Saradnja je izvanredna. Zahvaljujući Lukaču i Dodiku dogovorili smo da dio pomoći Republike Turske koji je bio namijenjen za Republiku Srpsku ide našoj Graničnoj policiji i dvije policije u dva kantona. Zahvalan sam im na tom gestu", poručio je Radončić.\nMilorad Dodik Fahrudin Radončić Dragan Lukač Virus korona


Windows 7 podrška prestaje za manje od 100 dana - BIGportal.ba\nOktobar 8, 2019 Oktobar 8, 2019 04\nWindows 10 je već neko vrijeme najpopularniji desktop operativni sistem, a nedavno je objavljeno da je dostigao 900 miliona instalacija. S druge strane, Windows 7 je i dalje najveća boljka za Microsoft.\nNe samo što Windows 7 predstavlja drugi najpopularniji PC operativni sistem, već mu se i približava datum prestanka podrške, što Microsoft primorava da pribegava ubeđivanju korisnika da pređu na noviju verziju Windowsa. Korisnicima je sada ostalo 99 dana da instaliraju Windows 8.1 ili Windows 10 (ili da pređu na neku drugu platformu).\nMicrosoftova preporučena opcija je, naravno, Windows 10. Međutim, migriranje korisnika sa Windowsa 7 na Windows 10 je mnogo teži posao nego što je to svojevremeno bio prelazak sa Windows XP uređaja na podržanu verziju platforme. Razlog ovoga je status koji Windows 7 ima.\nWindows 7 je često opisuje kao poslednji operativni sistem koji nudi tradicionalno Windows iskustvo, bez prodavnice i ostalih modernih detalja. Korisnici koji žele jednostavan i kalsičan Windows osećaj nemaju problem da ostanu na Windowsu 7 čak i kada prestane podrška za OS.\nMicrosoftu se ovo svakako ne sviđa, a kompanija zajedno sa sigurnosnim ekspertima ističe da će oni čiji sistemi ostanu na Windowsu 7 biti podložni napadima zbog bagova i nemogućnosti instaliranja zakrpa.\nHonor V30 i V30 Pro specifikacije ukazuju na veću nadogradnju kamera\nZajon se predstavio sa 3 zakucavanja, dabl-dabl Vučevića\nAMD lansirao najbrži svjetski serverski procesor\nXiaomijev patent otkriva periskop kameru za dolazeći premijum telefon\nHakeri uspjeli da “upadnu” u telefon najbogatijeg čovjeka na svijetu\nUEFA kaznila FSS – protiv Luksemburga na tribinama samo djeca\nJunajted šalje Matića i Šoa u Dubai\nKostić asistent, Ajntraht ubjedljiv protiv Leverkuzen\nZavršena akcija: Uhapšen muškarac koji se zabarakadirao u muzeju\nLiverpul dominantan, Napoliju tri boda protiv sjajnog Salcburg, pobjede Intera i Barselone


De Borgrov: Siriju bi trebalo maksimalno odvojiti od Irana\nO daljem razvoju situacije u Siriji kolega Branko Mikašinović razgovarao je sa direktorom za transnacionalne bezbednosne projekte u vašingtonskom Centru za strateške i medjunarodne studije, Arnom de Borgrovom.\nDe Borgrov: “Mada se političke prognoze mogu poistovetiti sa astrologijom, na osnovu mog iskustva sa ocem predsednika Bašara al-Asada, Hafezom, koji je preuzeo vlast vojnim pučem 1970. godine, i vladao narednih 30 godina, sve do svoje smrti, mogu da kažem da njegov sin Bašar nije samostalan lider i da je pod uticajem oko 14 raznih obaveštajnih agencija. Asadov glavni adut je tvrdnja da je on suočen sa islamističkim ekstremistima i da su mu stoga potrebni zapadno razumevanje i podrška, koji, izgleda, nestaju. Lično mislim da su pobunu organizovali mladi i nezadovoljni gradjani uz dragocenu pomoć socijalnih mreža na internetu. Milioni mladih ljudi danas koriste svoje mobilne telefone i elektronske uredjaje da bi se povezivali i preduzimali akcije, kao što je sada slučaj u Siriji.”\nGlas Amerike: Imajući u vidu zbivanja u Siriji, da li bi ona mogla da postane država klijent Irana?\nDe Borgrov: “Sirija sada u velikoj meri zavisi od Irana i ona je već u neku ruku njegova zemlja klijent. Sirijski režim je postao ključni strateški partner Teherana na Bliskom istoku, što se ogleda i u zajedničkoj podršci Hezbolahu u Libanu i Hamasu u Gazi. Iran je jedan od vodećih investitora u Siriji, kao i ekonomski partner. Iran takodje finansira sirijsku kupovinu oružja, a i sam mu pruža obimnu vojnu pomoć. Damask takodje podržava pravo Irana na izgradnju nuklearanog programa, dok je Teheran saradjivao sa Damaskom u neuspelom pokušaju da Sirija dobije mesto u upravnom odboru Medjunarodne agencije za nuklearnu energiju. Sve to ukazuje na veliki stepen saradnje i medjuzavisnosti.”\nGlas Amerike: Administracija presednika Obame dosta sporo reaguje na tekuće dogadjaje u Siriji i zbog toga je predmet rastućih kritika u Kongresu?\nDe Borgrov: “Reagovanje Vašingtona je bilo sporo zbog postojećih veze Damaska i Teherana, kao i tesnih veza sa Moskvom, Pekingom, i velikim brojem arapskih zemalja. Dakle, situacija nije slična libijskoj gde Gadafi nije imao nikakvu medjunarodnu podršku, dok je Asad ima. Pored toga, bilo bi veoma teško za Vašington da otvori još jedan front, pored postojećih u Avganistanu, Iraku i Libiji. U sadašnjoj situaciji, pored političke izolacije, Siriju bi trebalo maksimalno odvojiti od Irana i pružiti podršku unutrašnjim prodemokratskim kretanjima da bi u toj zemlji došlo do nužnih promena.”


MUFTIJA NIŠKI ODRŽAO PREDAVANJE KANDIDATIMA ZA VOJNE IZASLANIKE\nMuftija niški Eldin ef Ašćerić primio je danas delegaciju Vojske Srbije koju su sačinjavali kandidati za vojne izaslanike. Muftija je pripadnike vojske primio u džamiji Islam-age Hadrovića gde je održao prigodno predavanje o osnovama islama, te prisutnima bio na raspolaganju za pitanja čime bi se otklonile eventualne nedoumice.\nNaime u sklopu obuke pripadnika Ministarstva odbrane i Vojske Srbije, kandidati za buduće vojne izaslanike u stranim zemljama prisustvovali su predavanju o osnovama Islama, islamskom bontonu i ponašanju. Ovo je samo jedna u nizu saradnji koja se odvija između državnih institucija Republike Srbije i Islamske zajednice Srbije.\nDelegacija VS je zahvalila Muftiji na prijemu i korisnim informacijama koje mogu primeniti u svom daljem radu.\nPodsetimo, izraz vojni ataše (military attache) pretežno je korišćen u prošlosti i označavao je osobu sa posebnim statusom u diplomatskoj misiji. Naša država se opredelila za naziv „izaslanik odbrane” (defence attache) jer, osim vojnog, sadrži i civilni pristup pitanjima odbrane. Vojni izaslanici savetuju ambasadore u pitanjima odbrane i imaju čitav niz zadataka iz oblasti međunarodnih odnosa, politike odbrane, međunarodne vojne saradnje, ekonomije, nauke, obrazovanja i organizacije.


Ovako je Đoković "ubio vreme" na letu za Beograd (FOTO) - Sportal\nFotografija Novaka Đokovića iz aviona Foto: Stare Slike\nOvako je Đoković "ubio vreme" na letu za Beograd (FOTO)\nVl.K. - Vest objavljena: 15:25 - 18.01.2022\nNovaka je u avionu fotografisao jedan od putnika, ali rezolucija nije dovoljno dobra, pa je ostala tajna o kojoj knjizi se radi.\nNovak Đoković je posle 11 dana agonije u Melburnu u ponedeljak konačno stigao u Beograd, a na aerodromu ga je sačekao brat Đorđe.\nĐoković će naredne dane provesti u Beogradu, kako je otkrila njegova majka Dijana, a rešio je da ne daje izjave za medije sve do završetka Australijan opena.\nU međuvremenu se oglasila i "Tenis Australija" povodom izbacivanja najboljeg tenisera sveta sa takmičenja.\nNaime, organizatori Australijan opena priznali su greške u organizaciji i poručili da “duboko žale zbog poslednjih dešavanja, kao i da je ovo lekcija za sve”.\n- Želimo jasno da poručimo da poštujemo odluke ministra za imigracije i Federalnog suda. AO 2022 je sada počeo i naš prioritet je oduvek bio da omogućimo najbolje iskustvo za sve učesnike. Tenis Australija je usko sarađivala i sa Federalnim sudom i sa Vladom Viktorije tokom prošle godine kako bi organizovali da sve bude bezbedno za igrače, stručni štab i navijače što se tiče korone.\n- Svesni smo da su nedavni događaji bili značajna distrakcija za sve i duboko žalimo zbog uticaja koji je imao na sve igrače. Uvek postoje lekcije koje treba da se nauče, a mi ćemo pregledati sve aspekte naše pripreme i implementacije kako bismo sve informisali o našem planiranju.\n- Australija ima veliku tenisku tradiciju i divno je videti navijače kako bodre najbolje igrače sveta i želimo da fokus bude na tome. Radujemo se što su ispred nas neverovatne dve nedelje tenisa - navodi se u saopštenju.\nTenis Novak Đoković Knjiga Avion Fotografija


HOLDINA, d.o.o. - INA i Energopetrol partneri za sigurnost djece u saobraćaju\nINA i Energopetrol partneri za sigurnost ...\nINA i Energopetrol partneri za sigurnost djece u saobraćaju\nTokom mjeseca septembra provedene edukativne radionice u školama u saradnji s Ministarstvom unutrašnjih poslova\nNova školska godina donosi nove izazove, a jedan od njih je sigurnost školaraca na putu između škole i doma. Povodom toga INA i Energopetrol treću godinu provode aktivnosti u cilju podizanja svijesti o povećanju sigurnosti djece u saobraćaju.\nTokom mjeseca septembra na području Kantona Sarajevo u saradnji s Ministarstvom unutrašnjih poslova organizirane su edukacije učenika prvih razreda o sigurnosti djece u saobraćaju na zabavan i interaktivan način.\nCilj projekta je bio povećati broj educirane djece o važnosti poznavanja saobraćajnih pravila, znakova i ponašanja u prometu. Edukacije su vršene u pet osnovnih škola i obuhvatile su 450 učenika prvih razreda koje su kroz organiziranu radionicu obučavali predstavnici Ministarstva unutrašnjih poslova.\nKako bi se poruka prenijela do što većeg broja vozača dodatno je provedena radio kampanja podizanja svijesti o obaveznom pridržavanju pravila saobraćajnih propisa i opreznoj vožnju, te podsjećanje da je brzina kretanja vozila u blizini škola i vrtića ograničena na najviše 40 km/h.


Praćenje i evidencija radnog vremena vozača i posade – AMSS Centar za motorna vozila\nPrema Zakonu o radnom vremenu vozača i posade vozila transportna preduzeća su obavezna da prate i evidentiraju radno vreme svojih vozača, na osnovu podataka iz tahografa, odnosno tahografskih listića i kartica.\nCentar za stručno usavršavanje vrši evidenciju radnog vremena vozača i formiranje svih Zakonom obaveznih evidencija. Pri realizaciji ovih aktivnosti koriste se dve vrste softverskih paketa koji omogućavaju maksimalnu pouzdanost rezultata. Na osnovu prikupljenih podataka o radu vozača formiraju se:\nkvartalni detaljni izveštaji sa analizom prekršaja i predlogom obuka za vozače i\ngodišnji detaljni izveštaji o rad vozača i prekršajima.\nNa osnovu prikupljenih podataka analizira se rad svakog vozača kao i najčešće greške koje pravi u svom radu i/ili evidencijama. Prema ovim izveštajima vrši se procena troškova koji mogu nastati kao posledica ovih grešaka vozača. Generišu se opomene i kazne za vozače koji najčešće čine prekršaje. Na osnovu ovih detaljnih analiza predlaže se sistem obuka koji mogu unaprediti rad vozača.\nAnaliza podataka se vrši sa svih vrsta tahografa u moguće daljinsko skidanje podataka sa tahografskih kartica.\nPrema zahtevu transportnog preduzeća vrši se analiza neophodnih aktivnosti i izrađuje ponuda u skladu sa brojem vozača i vozila koji su uključeni u rad preduzeća.\nZahtev za ponudu možete možete uputiti:\n– ili slanjem zahteva na adresu centar.za.strucno.usavrsavanje@cmv.rs


Srbija će voditi OEBS nepristrasno i objektivno | Predsednik Republike Srbije\n09.09.2013. - 16:26\nSrbija će voditi OEBS nepristrasno i objektivno\nBEOGRAD - Predsednik Tomislav Nikolić izjavio je danas da će Srbija biti u prilici da pruži konkretan i konstruktivan doprinos jačanju OEBS-a, da je pokazala spremnost da u skorijoj budućnosti preuzme predsedavanje tom organizacijom i poručio da će je voditi nepristrano i objektivno.\nNikolić je u obraćanju ambasadorima akreditovanim pri OEBS-u u Palati Srbija rekao da je uveren da je njihov dosadašnji boravak u Srbiji potvrdio i njihova očekivanja u pogledu naše spremnosti da u skoroj budućnosti preuzmemo predsedavanje OEBS.\n"I do sada u svim regionalnim inicijativama na čijem je čelu bila Srbija je opravdala poverenje koje su joj partneri ukazali. Siguran sam da će dogovoreno i zajednički dobijeno konsekutivno predsedavanje OEBS-om prvo Švajcarske 2014, a potom i Srbije 2015, poslužiti kao primer i drugim članicama kako se uz zajedničku viziju i plan može uspešno sarađivati", rekao je Nikolić.\nPrema njegovim rečima, dogovorom Srbije i Švajcarske prvi put u istoriji OEBS biće uspostavljen kontinuitet predsedavanja zasnovan na koordiniranom nastupu u osmišljavanju i sprovođenu aktivnosti.\nOn je dodao i da je posebno važno što je zajednički plan dve zemlje izrađen u otvorenim bilateralnim konsultacijama sa ostalim partnerima.\n"Srbija će biti u prilici da pruži konkretan i konstruktivan doprinos jačanju OEBS-a posebno imajući u vidu da se 2015. obeležava 40. godišnjica usvajanja Helsinškog završnog akta, jednog od najvažnijih dokumenata OEBS", rekao je predsednik Srbije.\nNaše predsedavanje, ukazao je Nikolić, otvoriće mogućnost da kreativnim i inovativnim pristupom ostvarimo uticaj na dugoročno strateško rešavanje pitanja od suštinskog značaja za aktuelno i buduće delovanje OEBS i afirmaciju izvornih načela te organizacije.\n"Nastojaćemo da sa Švajcarskom i Ukrajinom, sadašnjim predsedavajućim, intenzivno radimo na izradi Mape puta Procesa Helsinki plus 40 koji bi trebalo da rezultira donošenjem nove strateške vizije delovanja OEBS čije je usvajanje predviđeno za 2015. - godinu srpskog predsedavanja", rekao je Nikolić i poručio:\n"Uveravam vas da će Srbija organizaciju voditi nepristrasno i objektivno i da će u obzir uzimati stavove svih država učesnica".\nOn je u obraćanju ambasadorima rekao da se nada da će oni tokom posete Prištini i Bujanovcu biti u mogućnosti da se neposredno upoznaju sa konretnim rezultatima rada OEBS u Srbiji i dodao da mi na OEBS računamo i dalje kao na partnera u sprovođenju obe misije koje na ovi prostorima deluju - OMIS i OMIK.\n"Projekti tih misija u okviru programa demokratizacije vladavine prava i ljudskih prava posebno na KiM, de okratizacije medija, kao i pomoći u delovanju policije za nas su od velike važnosti i mi ćemo kao i do sada biti pouzdan partner", rekao je predsednik.\nSa ambasadorima OEBS razgovarali su i pomoćnica ministra spoljnjih poslova Roksanda Ninčić i predsednik Skupštine Srbije Nebojša Stefanovnić.


Borel: Države Zapadnog Balkana moraju uraditi domaći zadatak | Restart Magazin\nŠef evropske diplomatije Žozep Borel je danas rekao da se Evropska unija (EU) ne pretvara da želi Zapadni Balkan u svojim okvirima, ali da države tog regiona “moraju uraditi svoj domaći zadatak” i izvršiti reforme.\n“Moram da odbijem ideju da se mi (Evropska unija) pretvaramo da želimo Zapadni Balkan u svojim okvirima”, izjavio je Borel na onlajn konferenciji 23. februara u organizaciji Atlantskog saveta, prenosi Radio Slobodna Evropa.\nKao prioritete u reformama u državama Zapadnog Balkana Borel je istakao nezavisno sudstvo i borbu protiv korupcije.\n“Države Zapadnog Balkana moraju uraditi svoj domaći zadatak, moraju izvršiti reforme i ispuniti standarde kako bi bile prihvaćene kao članice”, dodao je.\nIstakao je da evropska perspektiva ostaje motor za reforme u državama regiona i da “nije fer reći da EU samo govori, a ne deluje” kada je reč o proširenju na Zapadni Balkan.\n“Ulažemo mnogo novca kako bismo pomogli državama Zapadnog Balkana da izvrše reforme i unaprede svoje ekonomije i politički i pravosudni sistem kako bi se približile sistemu EU”, naveo je Borel.\nPrema njegovim rečima, integracija Zapadnog Balkana u EU je proces koji se odvija “korak po korak”.\n“Otpočećemo pristupne pregovore sa Severnom Makedonijom i Albanijom. Ponovo smo otpočeli pregovore Srbije i Kosova sa specijalnim izaslanikom (Miroslavom Lajčakom) i mislim da smo postavili taj dijalog na put”, naglasio je visoki predstavnik EU za spoljnu politiku i bezbednost.\nSrbija i Kosovo vode višegodišnji dijalog pod pokroviteljstvom EU o normalizaciji odnosa koji bi trebalo da se okonča postizanjem sveobuhvatnog obavezujućeg sporazuma.\nSpecijalni predstavnik Evropske unije za dijalog Srbije i Kosova, Miroslav Lajčak ranije je najavio da će nova runda dijaloga biti organizovana posle izbora na Kosovu.\n← Bajden šokirao Kongres odlukom o “Severnom toku 2”\nNajveća zaplena kokaina u Evropi →\nVelika Britanija odobrila Fajzerovu vakcinu, naručeno 40 miliona doza\n02/12/2020 02/12/2020 Urednik


o3on B2B - Uridium\nBusiness to business elektronsko poslovanje (skraćeno B2B) odnosi se na korišćenje Interneta i web tehnologija za kupovinu, prodaju, jeftiniju, bržu i bolju saradnju poslovnih subjekata. Naročite prednosti ovakvog načina poslovanja su:\nDramatično smanjenje troškova\nPovećanje transparentnosti poslovanja\nMogućnost pristupa novim tržištima\nMnoge nove, efikasnije i fleksibilnije transakcione metode\nUspešan B2B se odnosi pre na optimizaciju poslovnih procesa i načina upravljanja, nego na tehnologiju. Internet, kao jeftina, fleksibilna i univerzalna mreža, ponudio je mogućost manjim kompanijama da se uključe u savremene tokove elektronske trgovine. Web tehnologije su obezbedile obradu transakcija u realnom vremenu, kao i bogatiju razmenu podataka.\nHijerarhijska struktura i dobro organizovana pretraga\nDostupnost dobavljača, odnosno mogućnost poslovanja sa njim 24 sata dnevno, 7 dana u nedelji, 365 dana godišnje\nKada vaš komercijalista trenutno nije dostupan ili vam je hitno potrebna roba, B2B portal rešava problem.\nB2B elektronsko poslovanje treba da rezultira nižim troškovima pregovaranja, prodaje i transakcija.\nOmogućen je direktan pristup kupcima. Ovakav sistem omogućava kontakt sa novim kupcima i organizaciju na dosta efikasniji način.\nUnapređenje kontrole zaliha\nB2B sistemi, posebno oni razvijeni od strane distributera, mogu da omoguće veću transparentnost narudžbina i cena, što vodi smanjenju nivoa zaliha i konkurentnijim cenama na tržištu.\nOvo je jedna od možda najmanje očiglednih prednosti ovakvog načina poslovanja. Čvrsta integracija sa kupcima radi zadovoljenja njihovih potreba je značajan faktor u sprečavanju kupaca da promene dobavljača.\nB2B omogućava efikasniju klasifikaciju kupaca


Potpisan sporazum sa Kinezima o finansiranju brze pruge - Bizlife.rs\nPotpisan sporazum sa Kinezima o finansiranju brze pruge\n18:36 Peking, 16/05/2017\nU Pekingu je potpisan Sporazum sa Eksim bankom o kreditu od 297,6 miliona dolara za finansiranje modernizacije prve deonice brze pruge od Beograda do Budimpešte.\nSporazum o zajmu potpisala je ministarka građevinarstva, saobraćaja i infrastrukture Zorana Mihajlović. Kredit je odobren na 20 godina, sa grejs periodom od pet godina.\nOvo će biti prva pruga u Srbiji kojom će vozovi moći da idu brzinom do 200 km na sat. Građevinski radovi na rekonstrukciji i modernizaciji ove pruge počeće ove godine.\nMinistarka Mihajlović je rekla da je brza pruga od Beograda do Budimpešte za Srbiju najznačajniji projekat iz kineskog projekta “Jedan pojas, jedan put”, jer se nalazi na glavnoj ruti od grčke luke Pirej do centralne Evrope.\n“Ova deonica je od velikog značaja za Srbiju, jer će to biti glavni i najbrži izvozni pravac za našu privredu ka zemljama EU. Ova linija je značajna i zbog toga jer će povezati Beograd sa Bečom i drugim evropskim gradovima.”\nKada bude bila završena, građani će od Beograda do Subotice će stizati za manje od sat vremena, izjavila je Mihajlović posle potpisivanja ugovora.\nKoliko je ovaj finansijski ugovor značajan govori i podatak da su tokom čitavog foruma potpisana samo dva finansijska ugovora sa svim učesnicima, od kojih je jedan sa Srbijom.\nUgovor je potpisan u prisustvu srpskog i kineskog premijera, Aleksandra Vučića i Li Kećanga, a kako je saopštilo resorno ministarstvo, nakon ovog, srpska delegacija imala je sastanak i s predsednikom Kine Si đinpingom.\nSrpska strana dobila je potvrdu i da će se dodatno ubrzati procedura kako bi se uskoro potpisao i finansijski ugovor i počeli radovi na obilaznici oko Beograda.\nDogovoreno je i finansiranje auto-puta od Preljine do Požege, za šta se potpisivanje očekuje u novembru u Budimpešti, na Samitu Kine i 16 zemalja centralne i istočne Evrope. Očekuje se i da radovi na izgradnji ovog auto-puta počnu sledeće godine.\nkredit kina pruga Srbija mihajlovic eksim\nAmazon će snimati seriju “Gospodar prstenova”


ponedeljak, 20. maj 2019, 22:00\nPremijera poslednje četrdesetčetvrte epizode RTS-ove igrane serije "Moja generacija Z" pod nazivom Ekskurzija, snimljene u zajedničkoj proizvodnji Radio-televizije Srbije i izvršne produkcije "Original Film", na programu je u ponedeljak, 20. maja na RTS 1 sa početkom od 22.00 časova. Seriju su režirali Miloš Petričić, Milan Konjević, Branko Vučić i Kosta Ristić.\nOvaj serijal o odrastanju čitave jedne generacije tinejdžera, koja ide u srednju školu u Beogradu, iz nedelje u nedelju pratio je veliki broj mlade publike u Srbiji. Gledaoci su sa pažnjom i iščekivanjem učestvovali u dogodovštinama junaka serije "Moja generacija Z" i svedočili donošenju njihovih važnih životnih odluka. Dramaski zapleti u seriji koji su bili oplemenjeni humorom i muzikom i govorili su o mnogim dilemama i problemima, ali i radostima u životu mladih u Srbiji, kao i o njihovim roditeljima i profesorima.\nU poslednjoj epizodi koja se zove "Ekskurzija" Milan i Vida imaju važan razgovor kao odrasli ljudi. I Darkov otac pokušava ozbiljno da razgovara sa Darkom, ali prvi put ne o košarci nego o seksu na eskurziji. Direktorka škole i razredna Ana su ponosni na Deanu koja uspela da pokrene ekipu da skupe novac za eskurziju za one koji ga nemaju.


Sweet dreams :: Sweet dreams :: Zabavne teme :: Muska kafana\nNaslov: Sindrom Kazanove Pet Maj 07, 2010 3:00 pm\nSinonim za šarmantnog i duhovitog muškarca koji ima puno uspeha kod žena je legendarni Đakomo Kazanova ( Giacomo Girolamo Casanova de Seingalt). Čuveni avanturista je bez mnogo emocija osvojio srca preko hiljadu žena i pokazao da je zavođenje jedna velika igra u kojoj pobeđuje veštiji. Međutim, ovakav vid ponašanja govori i o mentalnom sklopu ličnosti, pa su te osobe od strane psihoanalitičara okarakterisane kao hiperseksualne.\nDanas nemogućnost vezivanja za jednog partnera karakteriše se nedovoljnom vezanošću u detinjstvu za roditelje i ovaj poremećaj se naziva satirijaza, hiperfilija i hiperseksualnost. Muškarci zahvaćeni ovim sindromom uživaju u ljubavnoj igri, ne vezujući se za partnera, koristeći svoju veštinu zavođenja pobuđuju emocije suprotnog pola i kasnije ih vešto koriste u manipulaciji i seksualnom zadovoljenju. Žene su predmeti u igri i “recke” na zidu. U zavođenju su šarmantni i učtivi, ali gube interes za ženu gotovo odmah nakon što je osvoje, kao što je Kazanova uvek radio. Mnogi psihijatri ovaj poremećaj povezuju s maničnom depresijom i nedostatkom sposobnosti povezivanja i vezanosti u detinjstvu. Takođe je hemijski povezana s niskim nivoom glavnog metabolita nekih neurotransmitera, po imenu monoamin-oksid (MAO), koji je otkriven u mnogim psihopatološkim ponašanjima.


Nova donacija za Roditeljsku kuću u Sarajevu: EZ Group donirao 5.000 KM | Opština Zvornik\nYou Are Here: Home → 2019 → октобар → 5 → Nova donacija za Roditeljsku kuću u Sarajevu: EZ Group donirao 5.000 KM\nNova donacija za Roditeljsku kuću u Sarajevu: EZ Group donirao 5.000 KM\nZvornik Danas октобар 5, 2019\nTokom septembra koji se smatra mjesecom podizanja svijesti o raku kod djece, a simbolizira se zlatnom vrpcom, realizirano je niz aktivnosti putem kojih su prikupljana sredstva, donacije, ali i podizala svijest o oboljeloj djeci. Početkom septembra završila je i kampanja koju su zajedničkim snagama realizirali kompanija EZ Group iz Busovače i Udruženje Srce za djecu oboljelu od raka. Svi kupci sa područja BiH, koji su kupovali bilo koju vrstu i veličinu pakovanja Ella šampona ujedno su donirali sredstva Udruženju.\n„Veoma smo zahvalni EZ Group što su odlučili podržati projekat Moja kosa tvoja kosa, jer perike zaista mnogo znače našim mališanima. Vjerujemo da će se ova saradnja nastaviti, a sve u cilju podrške djeci oboljeloj od raka. Gubitak kose je veoma traumatičan i stresan te perike pomažu da djeca lakše prebrode taj težak period tokom liječenja. Perika im pomaže da povrate svoje samopouzdanje, da lakše prođu kroz period navikavanja i povratka u matičnu sredinu“, izjavio je Fikret Kubat, direktor Udruženja.\nKompanija EZ tokom prethodna četiri mjeseca koliko je trajala kampanja specijalnim promocijama i komunikacijom sa kupcima na prodajnim mjestima uspješno je realizirala ovu društveno odgovornu kampanju. Ono što je najbitnije jeste da će ovim novcem biti potpomognut projekat Udruženja „Moja kosa tvoja kosa“ tj. konkretno izrada novih perika, koje će biti namijenjene malenim herojima, koji su pretrpjeli privremeni ili trajni gubitak kose.\n„Kompanija EZ Group kroz svojih 30 godina djelovanja na tržištu BiH, regije i svijeta, realizirala je veliki broj društveno odgovornih aktivnosti koje su podrazumijevale pomoć lokalnim sredinama, školama, pojedincima, udruženjima, klubovima, ali ova kampanja je bila nekako najemotivnija i s velikim oduševljenjem smo je i realizirali. Ono što zaista mogu reći jeste da ćemo sigurno nastaviti saradnju sa Udruženjem ‘Srce za djecu oboljelu od raka’ i podržavati projekat ‘Moja kosa, tvoja kosa’, jer maleni heroji nas trebaju. Ovim putem bih pozvao i druge kompanije i javne ličnosti, da zajedničkim snagama usrećimo ovu dječicu“, izjavio je Mahir Mujić, generalni direktor EZ Group.\nKompanija EZ Group ovaj projekat ne bi mogla realizirati bez podrška partnera koji su uzeli učešće u ovoj kampanji, a to su Bingo, Konzum, Best, Kort marketi, Amko komerc, Penny marketi, Ekor, Tropic, te drogerije CM i DM.\nUdruženje Pomozi.ba doniralo pakete stanovnicima kolektivnog centra Belvedere\nU subotu humanitarni „Bazar dobre volje“ za besplatne đačke užine\nMaleni Danijal koji je rođen s rijetkom anomalijom uspješno operisan u Beogradu


Analiza pokazala da je medicinska oprema za vreme kovida nabavljana netransparentno – Društvo – Radio Sanja\nAnaliza pokazala da je medicinska oprema za vreme kovida nabavljana netransparentno – Društvo\nIstraživanje postupanja zdravstvenih ustanova prilikom nabavki povezanih sa pandemijom kovida, pokazalo je da su po proglašenju pandemije zdravstvene ustanove pribegavale manje transparentnom pregovaračkom postupku javnih nabavki bez objavljivanja javnog poziva, a povećana je i učestalost postupaka sa jednim ponuđačem.\nTakođe, primećeno je da su neke ustanove tokom jedne godine sprovodile više postupaka nabavke za jedan predmet, te da da su cene pribavljenih dobara značajno varirale medju nabavkama različitih ustanova.\nIstraživanje je sprovela organizacije Partneri Srbija i Pravni skener u okviru projekta „Javne tajne o javnom zdravlju“ i odnosilo se na nabavku medicinskog kiseonika, pulsnih oksimetara i rendgen filmova za potrebe dijagnostike i lečenja pacijenata.\n„Potreba zdravstvenih ustanova za medicinskim kiseonikom, pulsnim oksimetrima i rendgen (RTG) filmovima značajno se uvećala usled pandemije kovida, s obzirom da je u ustanovama primarne, sekundarne i tercijarne zdravstvene zaštite bilo mnogo više pacijenata kojima je bilo potrebno meriti nivo kiseonika, snimati pluća ili dati terapiju u vidu kiseoničke potpore. Imajući to u vidu, povećanje obima nabavki ovih dobara od strane ustanova svih nivoa zdravstvene zaštite bilo je u potpunosti opravdano. Međutim, utisak je da su neke zdravstvene ustanove iskoristile vanredne okolnosti kako bi zaobišle odredbe Zakona o javnim nabavkama“, navedeno je u izveštaju.\nDodaje se da su u slučaju nabavki medicinskog kiseonika, zdravstvene ustanove pribegavale pregovaračkom postupku bez javnog poziva, oslanjajući se na izuzetak Zakona o javnim nabavkama koji predvidja da za ovakve postupke naručilac mora svoju odluku obrazložiti Kancelariji za javne nabavke, osim ukoliko se radi o situaciji koja ugrožava zdravlje i život ljudi.\nSličan je nalaz i u vezi postupaka javnih nabavki RTG filmova, gde su najviše zastupljeni pregovarački postupci bez objavljivanja javnog poziva.\nPri nabavci medicinskog kiseonika uočena je još jedna nepravilnost: naručioci su tokom godine sprovodili više postupaka za isti predmet javne nabavke i pored toga što je u planu predvidjena jedna nabavka za definisanu procenjenu vrednost.\n„Zaključuje se da u postupcima javnih nabavki medicinskih gasova nije zadovoljen kriterijum konkurencije ni u najmanjoj meri jer su se ugovori zaključivali uvek sa jednim ponuđačem, ali je i u svim analiziranim postupcima nabavke medicinskih gasova naručiocu dostavljena samo jedna ponuda od istog ponuđača“, pokazalo je istraživanje.\nPri nabavci „pulsnih oksimetara“ najveći uočen problem je formiranje cena – podaci ukazuju da su razlike izmedju procenje vrednosti i ugovorene cene veće od 50 odsto, a da cene po komadu „oksimetara“ nabavljenih u raznim ustanovama variraju od 1.700 do 130.000 dinara, navedeno je u izveštaju na sajtu Partnera Srbija.


Univerzitetski odjek! - Tag Archive|crna kuća\nTag Archive|crna kuća\nAutor: Milan Damjanović - 12.04.2021\nOmladinski centar CK13 obeležiće sutra, 13. aprila, u vremenu od 14 do 22 časova četrnaest godina rada, u neformalnoj atmosferi rođendanske sedeljke u dvorištu, uz piće i razgovor. Iz centra šalju poziv na zajednički rođendan svim zainteresovanima i …\nAutor: Milan Damjanović - 17.03.2021\nOnlajn javni razgovor „Grad protiv građana“\nOmladinski centar CK13 i Centar za razvoj demokratskog društva Europolis sutra, 18. marta, od 18 časova organizuju onlajn javni razgovor „Grad protiv građana“. Diskusiju će svi zainteresovani moći uživo da prate preko Fejsbuk stranice Crne kuće. …\nAutor: Milan Damjanović - 08.03.2021\nSutra, 9. marta, od 17 časova u Omladinskom centru CK13 biće organizovano druženje na kome će se promovisati novi broj Glasila CK13 i obeležiti novi početak rada aktivističke biblioteke koja nosi naziv Infoteka. Foto: Omladinski centar CK13 Č …\nAutor: Milan Damjanović - 03.02.2021\nNeformalni kolektiv Solidarnih drugarica organizuje još jedan Solidarni bazar u Crnoj kući u subotu, 6. februara, od 11 do 18 časova. Foto: CK13 Kroz akciju “Jakna srce greje” članice kolektiva su prikupile i distribuirale veliku količinu …\nAutor: Strahinja Popović - 08.10.2020\nTopao dom, pitka voda i hrana jedni su od osnovnih uslova za normalan i pristojan život. Procjena je da u Srbiji danas ima skoro 20.000 beskućnika, od čega samo u Novom Sadu živi njih hiljadu. Svako od njih ima svoju nevolju, svoju životnu priču, a …


Ministri odbrane zemalja NATO o ruskoj intervenciji u Siriji\nMinistri odbrane zemalja članica NATO sastaće se danas u Biselu, a jedna od glavnih tema biće sve veća vojna umešanost Rusije u rat u Siriji, piše Bi-Bi-Si.\nMinistri će o vojnoj intervenciji Rusije razgovarati pošto je Turska, članica tog vojnog saveza, optužila Rusiju da su njeni borbeni avioni ušli u turski vazdušni prostor.\nMoskva odbacuje optužbe Zapada da meta njenih napada nisu samo pripadnici Islamske države, nego svi protivnici sirijskog predsednika Bašara el Asada, uključujući neke pobunjenike koje pomažu zapadne zemlje.\nPosle vazdušne kampanje, Rusija je u sredu ispalila i krstareće rakete s ratnih brodova u Kaspijskom moru.\nDopisnica BBC-ja Sara Rejnsford ocenjuje da raketni napadi ne menjaju situaciju u vojnom smislu pošto bi isti efekat bio postignut vazdušnim udarima, ali da ruski predsednik Vladimir Putin želi da demonstrira svoju moć na svetskoj sceni i da pokaže da politika Zapada u Siriji nije bila uspešna.\nOčekuje se da će ministri odbrane zemalja Severnoatlantske alijanse izraziti solidanost s Turskom, navodi BBC.\nGeneralni sekretar NATO-a Jens Stoltenberg izjavio je u sredu da Rusija nije dala objašnjenje za kršenje turskog vazdušnog prostora koje je, kako je dodao, dugo trajalo i nije izlegledalo kao slučajno.\nPredsednik Turske Redžep Tajip Erdogan je upozorio Kremlj da je svaki napad na Tursku napad na NATO.